text:
PRASASTI
BRAMANA MAHOS
Ong Awigenamastu Nama Siddam,
sembah ning hulun wang katunan wiweke ri jong paduka Bhatara sang angwasani Tri
Loka, Bhur, Bwah, Swah, Sang anglaraken Cadu Sakti Asta Aiswarya mwang Tri Kona
utpthistiti pralina. Sugyan hulun tan kaknani cakrabhawa tulah pamidi, yanulun
umujarakna sang siddha Dewata, nguniweh sang wus umoring acintya. Mwang sakula
gotra.
Inggih
Ratu Paduka Bhatara, Numadak tenwenten pengerusak antuk pasuwecan Ida Sang
Hyang Widhi presda nemu kesidian, sembah pangubaktin titiang, titian I Tambet
kirang papineh ring cokor Bhatara Sang Angwasani Tri Bhuana, Bhuana Agung,
Bhuana Alit, Bhuana Merta, Sang Anglaraken Cadu Sakti, Aste Aiswarya muang Tri
Kona Utpthi, Stiti, Pralina. Sang prasidha ngelarang Cadu sakti, Asta Brata,
miwah Tri Kona (lekad, idup, mati) dumaag titiang ten keni raja pinulah miwah
langgah tan kadi yanulun nguje rakene. Sang sida Dewata yan titiang prasida
nyaritayang sang sampunamor ring acintya napi malih sang sampun amor ring jagat
niskala muang sang sakule gotra make miwah satereh ipune.
Santaning hulun ma mangguhan
dirgahayu.Ong ayu wreddhi yasa wreddhi. Wreddhi prajna ska sriyam, dharma
santana wreddhisca santute sapte wreddhayah, Ong dirgahayu astu tathastu,
awighnamastu tathastu, subhamstuta wastu, sukambhatu, purnabhawantu,
sreyobhawantu. Caritanen mange ring-atita kala, hana ta bharmani dayu kaputran
denira sang pandhya haneng Pejeng.
Para
santana utawiware titiang, prasida nemokan kerahayan selantur ipun. Mangda Ida
Sang Hang Widhi ngelimbakang daging kerahajenganne tur ngelimbakan daging
kasukerti utawi contoh perbuatan baik, ngelimbakankeweruhan mangde molih
kasukan sane meutama, ngelimbakan daging memantk agama ring sane patut
ngewarisin. Ida Sang Hyan Widhi dumadag sidaning nganutin hukum mangda panjang
kerahajengane, saduaning yenning tinut ring uger-ugur sampun janten patika
nemuang sane mewasta rahayu. Mepikayun pekadi sane becik, mangde molihang
kasukan,lan molihan keparipurnaan, tur molihan kedirgayusaan.
Abotta wtengniya Sang Brahmani,
ri sampun paripurnna lekni garbhinya, mijil ta rare lakibi listuhayu, apetik
ngaranya waneh. Tandwaprasidha sanga warsa tuwuhnya Buncing ika, lunga ta sira
mareng Puser jagat sinambi umalisak kutukana, samangkana karmanya tekaning
panca dsa warsa mawahnya. Kadacitana ta arista ri madyaning pura, kadi blah
natar ikang pura, apan hana metu we segara.
Caritayang
ne mangkin ring duka sane riin, wenten punika brahmana luh I dayu kaputran olih
sang pradnyan ring pejeng mobot sang brahmana luh. Disesampune jangkep bulan
ring weteng idane raris embas punika rare lanang istri bagus lan jegeg, lekad
lanang kelawan istri buncing wastan ne punika, nenten keceritayang sampun
prasida siye tahun yusan idane, raris I buncing punika malilacita ka pura
pusaring jagat, rauh derika negak sambilange makutu. Asapunika sewai-wai
parisolah nyane. Rauh ipun mayusa molas tiban saget wenten ciri ring sajeroning
pura dados sekadi masibakan palemahang sajeroning pura duaning medal toyan.
Aswara kadi gereh, tan
saksana, lindhu swanagareng pejeng kala samangkana, nguniweh wring deya
parajanekana. Dadiya ta mahemba mwa tekeng amengku rat sadaya makadi bendesa
mwang para pandhya, sampun sinanmata denira makabehan, manganaken caru manca
kelud ring pureka, nging tan kasiddan-ikang prayojana nguni, mangkin ageng
gereh swaraning we segara.
Memunyi
kadi gerudug, ajahan linuh, penegaranne ring pejeng duka punika, napi malih
nenten prasida mapikayun jagate duk punika, makadi bendesa muang pare pandiya
make sami tangkil ring sang angawerat gumanti nunas pemargi pacang anangun
yadnya. Sesampune kalugra antuk Ida sarengsami raris ngewentenang caru mance
kelud ring pura punika, nanging ten mresidayang ninutin tetujon sane riin,
sesayan-sayan ageng grudukan toya segarane.
Apan
samangkanana kahanannya, keresan manah sewwanging Pejeng manganek paheman, duk
samangkana matur Bendesa Pejeng. “ Singgih Sanganeng sabha karuhun para Rsi
sadaya, ksamakna yan salah atur ning hulun, yukti tankasiddhan ikang segareng
pura, apan hulun lumihat Buncing maka rwa haneng pure umulisaku tungkana.
Duaning
asapunika kawentenane, ajerih pikayun anake ring pejeng, malih punika make
pamucuk jagat pejenge raris ngewentenang peparuman, duka punika matur bendesa
pejeng inggih sake wentenane ring paruman sane ping ajeng pare rsi sami
ampuranyang pisan yen wenten singsal atur titiang. Patut pisan nenten
meresidayang yadnyane punika ngicalang toya segare sane wenten ring natar pura.
Duwaning titiyang nyingak buncing mekekalih ring pura mabolisak makutu ring
pura.
Apan tan wenang
mangkang pura Mangke yan tan Buncing make rwa kalinebutan marikunang garehning
sagara. Mangkanatumiya Bendesa. Pinahayu de sanganeng sabha, bipraye lumebu
Buncing maka rwa. Han mangkana rasani paheman, umawada ta Sang Pandhya ring
Buncing maka rwa, duh putungku Buncing ta kita, away soka rikannaya mangke,
kita wus kinikin lineburi we sagara kang umetu ri nataring pura.
Apan
tan wenang/dados makutu ring pura. Mangke yan tan buncing maka kalih
kacelempungan, usan sampun gerudukan segarane, asapunika aturniya I bendesa.
Raris kepatutan antuk anake sane wenten ring peparuman lakar nyelempungan I
buncing make kalih, duh cening cucun pekak I buncing, I dewa sampun kakiriyang
pacang kaceburang ring yeh pasihe sane medal ring jeroan pura.
Hana pataka kadiki,
kita juga pinaka hetunya. Haneki paweh ni kakin ta ri Buncing kakung, lontar
pangelinge ling, danda camara wreksa mwang gentha, pawehnya ri Buncing stri
genep sasaraning tunun, yeka mawanan ta ringehdhi kanan ta dlaha. Mangkana
lingnya sang kaki. Dadya matur Buncing karwa kaki, ksamaknang hulun ri dosang
ku, tan wihang ri sapakon ta nging winehakna ta huluna ngaturaken sembah
rumuhun ri bhatara makabehan.
Wenten raris kasengkalan sekadi
sapuniki, I dewa taler dados sane ngeranayang. Wenten pawewe saking kakiyang
buncing lanang, suala parta pangeli-eling punyan cemara lan gente, sane ka icen
ring buncing istri jangkep prabot tenun. Punika sanengawinan I dewa kene antuk
ngelingan ring pungkuran, asapunika pangandika sang ida kakiang. I buncing
matur make kalih sareng Ida kakiyang ampurayang pisan titiang ring iwang
titiyang, nenten je titiyang tempal ring pangandikan ida kakiang, taler nenten
iwang mapaica pakaling lan pemargi sane patut ring titiyang. Sane mangkin
titiyang ngaturang bhakti ring bhatara sami.
Hantanana wighana
tibeng hulun wekasan. Ri wus angaturaken sembah aneher linebu ta sira saha
yajna walikrama winede de sang Stri sadaka Sewa soghatha mwah Bhujangga. Wus
samangkana ilang gerehni we segara kamalwi trepti, nagareng Pejeng kadi nguni.
Nengakna kata sakareng. Wuwusen mangke Buncing lanang wadon sampunana ring Batu
nunggul prabumya Nusa.
Janten pacang deg-deg renyuk hulung
tityng ring wekasan, ring sampune ngaturang sembah raris kacemplungan
karuntutin antuk yadnya manca wali karma. Kapuput antuk tri sadaka, siwa budha
muang bujangga, sesampune kenten ilang grudukan toyan pasihe mewali becik
sekadi sane sampun, negara pejeng sekadi sane sampun, ne mangkin jandekan
ceritane mangkin. Kacerikayang mangkin I buncing lanang istri sampun wenten
ring batununggul prabumnya nusa.
Mapuhara kangelan ta
sira, tahera raryan ta sirakana. Duk mareng tukad Subyah irika tinugel danda
cemara reksa paweh Sang Kaki teher tinandurnya, matangniya hana pura Dalem
Cemara katkaning mangke Sewe hana Batununggul wangun ta sira Gerya, tat liapi manahanya stata umangenangen
kawitanyeng Pejeng, sakari tan sidha kan tuna manahnya.
Mawinan dahat sangke, raris irika
mesandekan, duk kewentenan idane ring tukad subyah, irka katugel taru cemarane
punika, sane kapaican olih I kakiyang, ngelantur ke tandur. Mawinan wenten pura
dalem cemara rauh mangkin, risampune sue ring batununggul, raris ida makarya
griya/umah, nenten naenan lali idane ring kawitane ring pejeng, sekantune ten
mresidayang manah pikayun nyane.
Manawa hana tabeh
telung enjing mahyun ta sira lumihat kawitannya ring Pejeng, ngihing tan tumon
sakarika. Angalih ta sira kategeh kuri, sakeng ngkana tinunira wandiraneng
Pejeng pang nyeng kne ya yiti neriti. Dadi tustan hidep ira mahyunawangun Pura
Pusaring kawitan. Kalumra tang wreta hananya Buncing ring Batununggul
Manawi wenten galah telung dina,mapikayun
punika ida nyingakin kawitan ida ring pejeng, wantah sepi kakantenan irika,
ngerereh raris ida geneh sane tegeh duwuran, saking drika ngantenan ida punya
bingine ring pejeng, carange punika ring kaje kauh. Mawastu ledang raris kayun
idane raris mapikayun gewangun pura pusaring jagat kawitan. Sampun punika
kalumrah wenten orta kawentenanne I buncing ring batununggul.
Dinuta Pangeran Tangkas
Ide I Dewa Anom Pemayun andiryeng Gelgel caka warsa 1587, mamariksa saha mawa
patra pinaka bukti tegel sawah ring Buncing. Kunang parimandalanikang tegal,
Wetan : hangga Tukad subyah. Kidul : hangga taru agung, taru Bayuh. Kulon :
hangga Tukad Celuk. Lor : hangga tepining segara. Wus malama Buncingika kaworan
ta sira
Raris punika kautus pangeran tangkas
olih I dewa anom pamayun, saking gegel duk warsa 1587, saha makte swalapatra
bukti tegal make miwah carik ring buncing, punika genah wewekon tegal dangin
tukad celuk, wates kaler tepi segara, disampune suwe buncing punika raris
marabiyan.
Kalaning ngerempini tan
kuasa ngambungny mbuni jinah, dadya inanutan jinah ika ring kali, wus tutug
wayah ni garbhanya prasutha ta suthaniyapekik, inaranan Ida Gede Maos hana ring
Maos, apan sira apodgala winawanya juga gentha kliliranika, saha wenang sira
angaturaken panca yajna, lwir dewa yadnya, rsi yajna, manusa yajna, pitra
yajna, mwah bhuta yajna.
Rikalaning ngidam ten pisan
meresidayang ngadek bon pipis, raris kabakta jinahe ketukade, sampun genep
sasih ring bobotan idane, raris ngembasang putra bagus pisan raris kewastanin
Ida Gde Maos, wenten ring maos. Duaning ida sampun kadwijati, ida taler makte
bajra saking kawitan idane, sampun dados ida muputang panca yadnya, luwer ipun
Dewa yadnya, Rsi yadnya, Manusa yadnya, Pitra yadnya muang Butha yadnya.
Saha nangunta ta Gerya
ngkana. Saha pun pan granam, asubhakarma prekertiniya, tan anuting agama,
tanana bakti ring Dewa Widhi, atwan ri sira Ida Gede Maos. nguniweh kalanira
ngaturaken yadnya mwang nyurya sewana, dating ta pan granam ri Geryanirarepa
mintonin kamatmyanira Ida Gede Maos, ling Pan granam.
Semalihne ida ngewangun griya irika,
wenten raris bali age tang kuna wastan ipun banget pitungkas ring agama ten
wenten bakti ring Dewa make miwah Widhi. Semalihne nenten bakti ring Ida Gde
Maos, napi malih ring kenjekan ida muput yadnya, make miwah surya sewana, teke
Pan grayam menyembah ring griya ida, mapikayun nyobakin kesaktian Ida Gde Maos
memunyi Pan grayam.
Singgih Ida Gede, patik
dateng mrangke, arepamina gentanta mahyun kinalungan ring sapi ning hulun,
dadiya lepas karengo dening hulun, endi pralakuniya. Mangkana haturniya.
Sumawur Ida Gede Maos, “ Duh pan granam tan labda kita, apan sahika genthane
hulun. Amwit tanamrit pun pan Granam. Ri tritya dinaniya tka mwah pan granam,
nging waneh pinintaniya, lingniya.
Singgih ida gde, titiyang rauh
meriki, tyang nunas gentan I ratu pacang kalungin titiyang ring sampin
titiyange, raris lebih tyang, mangde pireng tiyang kije je pelaibne. Sapunika
munyin Pan grayam. Raris ngadika Ida Gde Maos, duh Pan grayam pocol I dewa duaning
punika genta titiyange. Mepamit nenten ke paica Pan grayam. Malih tigang
rainane, rauh malih Pan grayam nanging lian pengidih ipune.
Singgih Ida Gede
hulunaminta bhawanta pinaka tapuking tutukning sapininghulun kalaniya
lumanggala, an tan siddha deniya umanggana dukut. mangkanatumiya pan Granam.
Sumahur Ida Gede Maos, lingira dhuh pan Granam yanika yukti pinrih den ta
rikapnaku tan pasunga ri kita, nging yan siddha kangkat kdikniya de rwang puluh
lima, lah ameta genthaning hulun den ta, mangkana lingira Ida Gede Maos.
Singgih Ida Gde, titiyang nunas
ketun iratune, anggen tyang nyanglupin bungut sampin titiyange, rinjekan
titiyange nengala, ngamah padang, sapunika munyin ipun Pan grayam, ngandika
raris Ida Gde Maos, uduh Pan grayam, yen saje keto pangidih Pan grayam, duh
kapan titiyange mapaica ring Pan grayam, nanging yen sida ban ninting paling
bedik ajak selae, nah juang je genta tyange ken Pan grayam, asapunika pangandikan
Ida Gde Maos.
Dadi tusta manahniya
pan Granam, saha sahur, singgih Ida Gede aywa makweh kinonkon den ta,
gentha peki pire kunang buatniya,
tunggala siddha de mamyu mangkata. Ngadeg Pan Granam sahe mangkate kang genthe
tan kumadhip deniya , kawesan Pan Granam sahamwita semu kascaryan. Sadatengniya
mwah dinulur dening rowangniya limang puluh pretekanniya.
Mewastu kendel pesan kenehe Pan
grayam, sahe masaut, nggih Ida Gde sampunan je makeh antuk nikang. Gente kene
kude je bahatne, ajak pedidiyan gen ngidang tyang ninting, majujuk Pan grayam raris
nintingan genta, ten mageseran antuk ipun, takut Pan grayam raris mapamit
masemu heran. Nah serauh pun malih kasarengin antuk timpal nyane, yen petek
seket diri.
Nging tan kwenang juga
ngangka te genthaka, rikana pun Pan Granam
anantang ya yudha. Inanggyakna panantang ya lawan Ida Gede Maos. Kroda
kabangan ta wadananiya Pan Granam, rame tang laga pada sakti teguh mawisesa.
Kalaka Pan Granam tinulung de
manggalaning wwang Balyageng Nusa, Teng Kuddha nama, nyastraneng Sukuu. Kunang
palaganiya ri watesing tukad Subyah, kala yudeng kana kasor Teng (ratu).
Nanging ten meresidayang ngangkat
genta punika, ring keenjekan punika ipun Pan grayam nantangin mesiat, raris
kapin singgihan, barak biing muan Pan grayam, rame pisan punika pasiate duaning
pada sakti, pade teguh, kebal sakti pisan. Rikale punika Pan grayam karuangin
antuk pamucuk bali age ne, ring nusa, yan wates tukad subyah, rikala yudane
punika kasor punika ratune.
Kala yuddhengkana kasor teng (ratu) kurddha
perang tanding lawan Ida Gede Maos, apan kahananiya mangkana dadi minggat Pan
Granam saka rika saha bretyaniya.
Kalaniya mangkana minta tulung Ida Gede Maos ri Ksatrya Pungakan asasanak
petang diri, lingira dhuh Satrya Pungakan maka petang diri, mami minta tulung
ri kita, yan siddha den ta mjahi Pan Granam
saha rowangniya.
Kasor Ida Ratu kurda perang tanding
lawan Ida Gde Maos, duwaning kenten kawentenane dadi megingsir Pan grayam
saking drika sareng rowang-rowang nyane, rikalane punika nunas tulung Ida Gde
Maos ring ksatriya pungakan masemeton petang diri, dewa ksatriya pungakan sare
papat, tyang ngidih tulung sareng I dewa yen sida I dewa matiang Pan grayam
ajak roangnyane.
mami
maweha rikita, tani ri sisi lor tepi ring segara, saking kulon mawates tukad
Subyah. Umatur paling satrya, hulun tan wihang ri sapakon ta, yan sida deng ku
aywa ta kita tustengau, ughing yan ta kasiddan aywa duhke wredaya. Nengakna
kata. Wistaranen mangke I ksatrya Pungakan make petang diri dateng mareng
Smarapura manembah ring sang andiryengkana.
Titiyang mapaica ring dewa, nika
genah metetanduran, ring sisi kaler tepi segara saking kauh mewates tukad
subyah, raris mewali matur sang satriya, titiyang nenten je tulak ring
pangidikan ratu, nah yen mresidayang ban tiyang sampunang I ratu saget kendel,
nanging yen prasida antuk titiyang sampunang I ratu sedih ring sajeroning
kayun. Pandekan dumun bebaosne. Caritayang sane mangin I ka satriya make
pat-pat rauh ke smarapura nyembah ring pamucukin irika, indik tetujone mebaos.
prayojanan mawus
tarakna kananiya Pan Granam ri prabumya
Nusa. Aturniya singgih pakulun nateng Smarapura, carakan paduka pun Pan
Granam haneng Nusa tan hanting Agama,
tatana rasatwang ri samanta janma adyun sanghulu mangkanataturaya pungakan sumawur
nateng srnarapura, lingniya:
Mangde keatehin rng kawentenan Pan
grayam, ring sang prabu nusa, baos ipune inggih ratu sang prabu semarapura,
parekaan I ratu Pan grayam ne wenten di nusa nenten nginutin agama, ten wenten
dados pitungkas ring satriya pungakan. Raris ngandika sang prabu semarapura,
pangandikane:
E kita Pungakan, yan
mabener polahniya Pan Granam kadi
saturanta aku sumanmata yan Pan Granam
pinejahana, kadiyapa saktiniya, nyang pusakangku maka ngaran I Tinjak
Lesung pinaka sarana den ta mejahi Pan Granam. Mangkana ling saha panugrahaniya
Sang Prabu. Umangkat Sang Satrya Pungakan makapat. Tan caritanen sarnpun pwa ya
dateng Nusa.
Yening saje solahe Pan grayam kadi
atur I dewane, titiyang ngijinin Pan grayam kapendeman, care ape saktine, ne
pusakan gelahe sane madan Tinjak lesung anggon I dewa sarane mademan Pan
grayam, asapunika pangandika sang prabu, ngeraris mapaica sang prabu, raris
memargi sang pungakan sareng pat-pat, wenten satwan titiyang pidabdab ipun
sampun rauh ring nusa.
Tinantang ta Pan
Granam ayuda, e kita Pan Granam aku prama bela ri Ida Gede Maos, urip ta
prihen den ku mangku, apanatin ta ati-katungka, moghatman ta ginedos ring
tambragohmukha. Semangakana panantangniya Satrya Pungakan. Pan Granam tan surud manahniya, dadyalaga ta silih
suduk, rame yudhaka, tandwa watengniya Pan Granam tinewek de I Tinjak Lesung. sumirat rahniya,
mwang ususniya metu. Nging Pan Granam
tan surudeng rana, mlayu ngambil petet binebedan tang garbha, mwah ta
yalaga. Pinejehanta Pan Granam saha
rowangniya. Sesaning pejah mlayu tan kinawruhan lampahniya.
Ketantangin
Pan grayam mesiat, tyang melanin Ida Gde Maos, ne urip cai bakal alih wake
jani, dwaning keneh ibane sanget degag, apang atman idane keceburin ring kawah
tambragomukah. Keto penantang ne satriya pungakan. Pan grayam nenten je takut
keneh ipune, mesiat raris ipun saling tebek. Rame pisan sepiate, basange Pan
grayam kene tebek antuk I tinjak lesung, makecrot getih nyane, tur basangne
pesu, melaib nyemak sabuk ke bebet basangne, malih ipun mesiat, raris kematiang
Pan grayam ajak ruang nyane, sisane melaib sing tawang pejalane.
Han
samangkana santosa ta prabumya Nusa, apan tanhana wwang kadi Pan Granam pambekanniya, dadya tusta twas-ira Ida Gede
Maos, tandwa sireng jamanya, karananiya winehan ta I Satrya Pungakan tani kadi
rasaning ubayaniya nguni mwang Griya ireng Batununggul sinraknaniya juga.
Nengakna, walyakna mwah, duk Ida Gede Maos madwijati
Inggih kadi asapunika langgeng pesan
prabune ring nusa, dwaning ten wenten anak kadi Pan grayam bikasnyane. Dados ledang
pisan mekayun Ida Gde Maos, nenten tempal ring semaya, mawinan raris kapaican ring ksatriya pungakan, pertanian
utawi genahne metani, kadi rasane mapitulung sane riin miwah griya ne badeng
ring batu nunggul taler kasuserahan ida. Janedekan dumun pebaose. Inggih ne
mangkin walinin malih duh Ida Gde Maos madwijati
Sampun siradrebya
Santana lakibi , nging melama tatan wredya santananniya, matangniya angalih
maring " S A R E N ", ri ngakan mwah adrebya tani , watesniya :
Watesniya wetan : Pengalusan
Watesniya lor :
Limo Bali
Watesniya kulon : Tumling
Watesniya kidul : Gunumg Dalwang
Ngkana juga sira mwah anangun
GRIYA. Ri sampunaneng Saren, makweh santananniya hana kesah ke GUNUNG WARI, ana
ring Teba.
Sampun ida madue sentana lanang
istri. Nanging dados sue pisan, nenten ngelimbakan sentane ida ne, mawinan
ngerereh pasirepan ring saren, irika malih madue pertanian, wates kangin
pengalusan, wates kaja lima bali, wates kauh ne tumbling, wates ne kelodne
gunung daluang. Irika taler ida malih ngewangun griya. Ring sesampune wenten
ida ne ring saren,makeh raris putran-putran idane, wenten sane pindah ke gunung
wari, wenten ring tegal.
Hana
ring karangsari, nengakna tang katha, Lah rengwana bhisamanira Bhatara kawitan
ring sawangsani Brahmana Buncing Pejeng mwah panditya Ida Gde Maos ring
paran-paran, haywa ta kita tan bhakti ring kawitanta ring griya sanur
nagaraning Soma Negara mwang Puser Tasik Yan liwaran sakeng dasa warsa pwa
tatan umarek.
Wenten
ring karang sari, jantekan dumun baose, inggih ngiring pirengan bisamaan
buncing pejeng, make miwah sang pawikan Ida Gde Maos ring dije je, sampunang
ida ten bakti ring kawitan idane, ring griya sanur negarane soma negara, make
ring pusar tasik. Nah yen liwat desa tiban, I dewa nenten tangkil,
Sapan
pwa kita olih Bhatara. Sanahta ta tmung suka mwang acengilan ring swagotran ta.
Yan umarekpwa kita wus kadasa warsan, dulurakna guru piduka cihnaning
antasapa.Mwang ri kalaning pitra yajna ataiwan wenang ta kita ngange pawalungan
lembu petak saha Padma putih kuning masilaliwur, ring luwuring sawa. Apan tan
wenang amada-mada Padma linggihing Dewa. Pinake kajang kalaning atatiwan manut
panugrahan Kawitan.
Kasosot ida oleh bhatara, stata
sedih, nenten nepukin ledang, setate iriang teken semeton ne, yen I dewa
tangkil, sesampune dasa tiban, nah yen liwatang teken dase tiban, mare ngidang
tangkil, guru piduka mangda makecihna, nenten kene sosot/sape. Malih yen I dewa
ngaben dados I dewa nganggen lembu badeng, malihne yen suba dewane madwijati.
Di kalane seda wenang I dewa nganggen wewalungan lembu petak, sahe padme putih
kuning rikala atma wedana. Medaging leluhur duur sawa ne. Dwaning nenten dados
ngagge padman pelinggihan dewa. Dadi kajang dikalane ngaben mangde nginutin
panugrahan kawitan.
Yan kita angwikonin
apungkusan pwa kia Ida Gde, kadi dikasa namanira Ida Gde Maosduking nguni.
Tatan kawnangan anuhur pade wanehan saka ri kawitan ta mangkana kangetakna de
ta estu phalanya.Yan kapurug la-ila dahat, mwah wangsanira Buncing Pejeng.
Yen I dewa dados anake wikan.
Mebiseka I dewa, Ida Gde, sapunika pesengane Ida Gde Maos saking riin, nenten
dados nuhur tirta selian ring kawitan I dewane, nah asapunika patut ingetang I
dewa dumadag je mapikolih. Yen I dewa ngelanggar ile-ile dahat mwah yen
keturunan buncing pejeng.


c: text/html

text:
Geguritan panah pasupati
PUPUH SINOM
1. PINIH AJENG LAN ATURANG
Inggih Ida Dane pamiarsa, sane kapertama ngiring ja mengaturang
2. RASA BHAKTI RING HYANG WIDHI
Paricihna astiti bhakti sane sujati majeng ring Ida Hyang Widhi Wasa
3. PAMEKAS RING SANG HYANG SASTRA
Pinih utama sane kahaturan bhakti nenten ja wenten tios majeng ring sunar Ida sane meparagayang Sang Hyang Sastra
4. MAKA DEWA MARING AJI
Napi sane mawinan asapunika?, duaning Ida wantah dewaning kaweruhan
5.AJI SASTRA SANE SUCI
Ida wantah pinaka Dewa ring sehananin Aji Sastra sane mautama
6.SADURUNG TITIANG MENGATUR
Inggih..inggih,, sadurung titiyang ngelanturang atur
7.CRITA NE SAMPUN KALOKTAH
Mengaturang uningayang inggian carita sane sampun kasub kasumbung, pamekasne ring umat hindu ring jagat Bali puniki
8.CRITA PANAH PASUPATI
Inggih punika indik carita PANAH PASUPATI
9.NGIRING DUMUN
10.NGATURANG PANGASTUNG KARA
Pinaka pemungkah titiang ngaturang gegitan puniki, ngiring cakupang kara kalih mengaturang pangastung kara, "Om Swastyastu".
PUPUH SINOM
1.NE MANGKIN LANTUR CRITAYANG
Inggih… ring galahe puniki jaga lantur uningayang titiang indik geguritan puniki
2.WENTEN DAITYA SANE SAKTI
Duk rahina sane sampun lintang kocap wenten sang merage raksasa sane sakti pisan
3.TEN PRESIDA KE KASORANG
Sangkaning saktin iraksasa punika ngelangkung, punika mawinan iraksasa ten presida kekasorang
4.OLIH DEWA SANE SIDI
Sehananin para dewata ne sane sakti-sakti nenten presida nandingin iraksasa
5.WYADIN MANUSA NE SAKTI
Sapunika taler, yadiastun wenten wong manusa sane kasengguhang mawisesa, nenten presida ngasorang iraksasa
6.SETATA NGERUSAK IPUN
Punika sane mahawinan sang sane maraga daitya punika mesolah ngulah laku,metingkah setata ngerusak
7.SANE WENTEN MARING JAGAT
Sami sane wenten ring jagat tiga ne puniki ke usak-asik olih iraksasa
8.TUR SAMI SANE MAURIP
Turmaning sehananin sane maurip, kesengsarain, kepademang olih iraksasa
9.WASTAN IPUN
10.WANTAH NIWATAKAWACA
Inggih..inggih munggwing wastan iraksasa punika wantah niwatakawaca
PUPUH GINADA
- I RAKSASA NGAWI NAYA
Kacarita raris I raksasa sane mewasta niwatakawaca punika, ngrincikang naya wiweka sane singid
- NGEBUG JAGAT MARING SWARGI
Munggwing naya sandi sane kabuatang wantah pacang ngusak asik mayuda maring para dewatane sane wenten ring swargi
- NGELAWAN PARA DEWATA
Sane pinaka meseh iraksasa ring swargi inggih punika para dewa sami
- NGANGGE RAGA ANDEL TEGUH
Sane kaangge mayuda taler sane kapiandelang olih iraksasa ring payudan nenten ja wenten tios wantah anggannyane sane kalintang teguh-teguh punika.
- AJERIH NENTEN KERASA
Dwaning sampun kapiandel ring ragannyane teguh miwah sakti, punika mawinan iraksasa nenten ngerasayang ajerih yadiastun akidik
- NAPI MALIH
- SANE PACANG KEJEJEHANG
Duaning asapunika buat kawisesan iraksasa niwatakawaca punika, mawastu nenten wenten sane pacang katakutin malih.
PUPUH GINADA
- NENTEN MALIH KAUCAPANG
Inggih para pamiarsa, nenten lantur uningayang titiang malih
- IRAKSASA MARING MARGI
Munggwing sepemargan I raksasa sane pacang nyujur swargi
- KEWENTENANG JAGAT SWARGA
Sane mangkin caritayang titiang indik kawentenan ring swargi ri tepengan punika.
- SAWIREH JAGA KAGEBUG
Seantukan jagat swargi pinaka linggih para dewata pacang kajarah, kaperangin olih I satru
- OLIH SANG MERAGA DAITYA
Sang meperaga satru sane pacang ngebug jagat swargi wantah para raksasa
- MENGAWININ
- PARA DEWATA SIAGA
Inggih…kawentenan byutane kadi punika, ngawesanayang para dewa ne sami sayaga pacang nyanggra pariindike punika.
PUPUH SEMARANDANA
- MANGKIN NATHA ING SWARGI
Sane mangkin aturang titiang kewentenan sang pangwasa jagat swarga
- PINAKA RAJA DEWATA
Ida maperagayang natha, kapiraja olih para dewata sane wenten ring jagat swargi sane mautama
- PANGWASA PARA DEDARI
Wenten taler meraga widyadara miwah widyadari sane kakuasa olih ida
- MAPUSPATA SANG HYANG INDRA
Ida sang maraga prabu ring swarga mapuspata inggih punika Sang Hyang Indra
- SAMPUN NGERASA TAN SIDA
Kawyaktian ida sang hyang indra, mepekahyunan nenten presida antuk ida ngabuatang, napi ke punika ?
- NGASORANG MERAGA SATRU
Sane nenten presida antuk ida, wantah ida nenten sumanggup pacang ngasorang sang meraga musuh sane marupa raksasa punika
- NGAWE SUNGSUT KAHYUN IDA
Pariindikan ida nenten presida melanin jagat, mehawinan metu sedih wyakti ring pekahyunan ida sang hyang indra.
PUPUH SEMARANDANA
- DEWA INDRA MENGHAYUNIN
Riantukan wenten meraga satru sane jaga pacang ngebug jagat swarga, raris ida bhatara indra mengahyunin ring indike punika
- MANGELARANG EKA NAYA
Maring pekahyunan ida sang hyang indra metu eka naya sane kalintang mautama
- EKA NAYA SANE SINGID
Inggih…inggih…munggwing naya sane kabuatang olih ida bhatara indra saywakti singid pisan
- MANGDA KASOR I RAKSASA
Eka naya sane karencanayang wantah pemargi sane jaga keangge ngasorang satru sane meraga raksasa inggih punika niwatakawaca
- RARIS IDA MENGHAYUNAN
Ring sampune mepekahyunan, raris ida polih pemargi sane jaga kaambil kaangge ngasorang I satru
- PACANG MANUNASAN WANTU
Dawning ida rumasa nenten presida antuk nandingin iraksasa, ida raris jaga ngrereh wantuan
- MARING MANUSA UTAMA
Sane jaga katunasang wantu inggih punika ring sang maraga manusa sane mautama
PUPUH GINANTI
- ULENG IDA RING PAKAHYUN
Inggih sane mangkin ida bhatara indra malih mepekahyunan
- NIMBANGANG SANE KAJUDI
Sane kekahyunin olih ida bhatara inggih punika nimbangan ring arsan ida
- RING SEHANANIN MANUSA
Ida nunggalang adnyana, ngruruh ring sehananin jatma sane pacang katunasan wantu
- SANE UTAMA TUR SAKTI
Saywakti, munggwing manusa sane jaga katunasang wantu wantah manusa sane mautama turmaning sakti
- PACANG PRESIDA NGASORANG
Wantah jatmane sane mabudi utama, wruh ring sehananin aji peperangan sane pacang presida ngasorang sang meraga daitya punika
- IPUN IRAKSASA WYAKTI
Manusa utama punika wyakti jaga presida ngemademang iraksasa.
PUPUH GINANTI
- SANE KATUNASANG TULUNG
Inggih,, ring sampune ida sang hyang bhatara indra mepikahyun, raris ida ngemolihang pemargi minakadi manusa utama sane jage
katunasang wantu
- MARING PUTRAN PANDU WYAKTI
Munggwing manusa utama turin mawisesa sane katunasang wantu wantah ja ring putran sang prabhu Pandu.
- SANG ARJUNA MUNGGWING WASTA
Kewentenang putran ida sang prabhu Pandu inggih punika mapesengan Sang Arjuna
- SOLAH IDA SADU BUDI
Ida sang arjuna yening rerehang ring parisolah wyakti parilaksanan ida sadhu budi
- MANGKIN IDA NANGUN TAPA
Kewentenan ida sang arjuna sane pinaka putran pandu punika kantun nangun tapa sane mautama
- NUNGGALANG KAHYUNE SUCI
Ring sehananin nangunan tapa punika kedasarin antuk pekahyunan idane sane nunggal
PUPUH PUCUNG
- MARING GUNUNG,
- INDRAKILA SANE LUHUR
Caritayang titian mangkin kewentenan ring gunung indrakila sane dahating mautama
- ARJUNA METAPA
Irika ring gunung indrakila pinaka genah ida sang arjuna nangun tapa semadi
- PAGEH RING KAHYUNE SUCI
Rikalaning ida sang arjuna nangun tapa wantah madulur antuk pekahyunan sane pageh turin suci
- SAMPUN MANUT
Sampun wyakti kocapang manut
- RING TATA CARA MEYASA
Manut ring sehananin tata titi nangunan tapa suci sane mautama
PUPUH PUCUNG
- SAPUNIKU,
- MADULUR ANTUK PIKAHYUN
Inggih…asapunika buat parilaksanan ida sang arjuna ritatkala nangun tapa, kadulurin antuk pikahyunan idane punika
- SANE NENTEN OBAH
Pikahyunan ida putran pandu sane nyomanan punika nenten ja
obah ring sajeroning nangun tapa
- ULENG NGASTAWA HYANG KAWI
Ida sang arjuna nangun tapa, wyakti uleng pekahyunan idane ngastawa ida sang hyang parama kawi
- SAMPUN PATUT
Sampun kocapang manut ring kedharman
- RING GAGELAR METAPA.
Ngelarang sane kabaosang tapa yoga semadhi
PUPUH DURMA
- SANG HYANG INDRA
- SANE MANGKIN CARITAYANG
Inggih..sane mangkin jaga caritayang titiang buat kewentenan ida sang
bhatara indra maring swarga loka
- MAPIKAHYUN PACANG NGUJI
Ring sampune ida polih manusa utama sane kajudi, ida malih mapikahyun pacang nguji
- ANGGAN SANG ARJUNA
Ida bhatara indra jaga nguji kawentenan anggan ida sang arjuna sane nangun tapa punika
- MANGDA SIDA KAUNINGAN
Munggwing tatujon ida sang bhatara indra nguji sang arjuna tetuweknyane mangda presida kauningan antuk ida
- KEPAGEHAN MARING HATI
Sumangdene pastika kauningan buat kepagehan pikahyunan ida sang arjuna
- MAKA CIHNANNYA
- MANUSA UTAMA WYAKTI.
Duaning kepagehang maring hati wantah pinaka ciri sane nyihnayang patut kebaos manusa sane mautama
PUPUH DURMA
- TILOTAMA
- MAKA MIWAH NI SUPRABHA
Inggih..inggih.. kacarita wenten kocapang sang meraga istri maka kalih sane mapesengan Tilotama miwah Ni Supraba
- WIDYADARI KATITAHIN
Maka kalih anak istri punika nenten ja wenten tios meperagayang widyadari sane karuntuhang titah olih ida sang hyang indra
- MANGDA SIDA NGODA
Munggwing titah sane katiba ring widyadari maka kalih punika, inggih punika mangda presida maparisolah ngoda
- PETAPANE SANG ARJUNA
Sane pacang kagoda olih widyadari tilotama miwah ni supraba wantah kewentenan sang arjuna sane nangun tapa
- ANTUK WARNI SANE LUIH
Sane pacang keangge ngoda ida sang arjuna nenten wenten tios kewentanan paras sang widyadari maka kalih sane kalintang listuayu punika
- MANGDANE SIDA
- SANG ARJUNA KETANGININ
Pengaptin ida mangda presida ngobah buat uleng pekahyunan sang arjuna nangun tapa, tur presida raris metangi.
PUPUH GINADA
- NGIRING MANGKIN CARITAYANG
Inggih ida dane pamiarsa,, ngiring mangkin lantur caritayang
- PARIDABDAB WIDYADARI
Sane caritayang titiang mangkin, buat kewentenan paridabdab tilotama
maka miwah ni supraba widyadari maring swargi
- RIKALANING PACANG NGODA
Ritatkala widyadari maka kalih jaga pacang ngelaksanayang sapetitah sang hyang indra inggih punika ngoda sang arjuna
- SANG ARJUNA MARING GUNUNG
Ngoda kewentenan sang pandu suta sane nyomanan nangun tapa ring gunung indrakila
- SANE KANTUN NANGUN TAPA
Ring gununge punika sang arjuna nangun tapa semadhi antuk pekahyunan sane pageh
- WIDYADARI
- MABUSANA NE UTAMA
Pidadab widyadari maka kalih sampun ngentosin busana antuk busana sane mautama pisan
PUPUH GINADA
- MADULUR ANTUK ASMARA
Kedulurin raris antuk pekahyunan widyadari maka kalih sane kaliput antuk semara
- SANE TUMBUH MARING HATI
Maduluran semara sane metu maring hati
- NILOTAMA LAN SUPRABA
Kewentenan widyadari maka kalih inggih punika tilotama miwah ni supraba duk punika
- SAMPUN KEBAYANG RING KAHYUN
Rikalaning punika, widyadari maka kalih sampun mgerawatang ring pekahyunan
- BUAT PARAS SANG ARJUNA
Sane merawat-rawat ring pekahyunan I widyadari maka kalih nenten wenten tion kewentenan warnin ida sang arjuna
- NGODA HATI
- WIDYADARINE KASMARAN
Saywakti warnin sang arjuna sane bagus punika jeg sahasa ngoda hati mahawinan tilotama miwah ni supraba kasmaran ring pekarsan
PUPUH PUCUNG
- MARING GUNUNG
Caritayang sane mangkin kewentenan ring gunung indrakila
- WIDYADARI SAMPUN RAUH
Irika sampun kocap rauh I widyadari maka kalih punika
- NGODA SANG ARJUNA
Ring sampune rauh maring gunung indrakila, digelis raris widyadari
maka kalih ngoda buat kewentenan sang arjuna sane nangun tapa
- ANTUK PARAS SANE MANIS
Tilotama miwah ni supraba, ngoda sang arjuna wantah mesrana antuk paras sane kalintang jegeg
- TUTUR AYU
Turmaning tutur ayu sane presida ngerasuk ring hati
- ANGGE NGUSIK SANG ARJUNA
Punika kaangge serana ngoda sang arjuna.
PUPUH PUCUNG
- SAPUNIKU
- WIDYADARI MARING GUNUNG
Inggih..inggih.. asapunika buat parilaksanan widyadari maka kalih maring gunung indrakila punika
- NGLAKSANAYANG NAYA
Ngemargiang buat naya sandi sane katitah olih ida bhatara indra
- MANGDA ARJUNA MATANGI
Pengaptin idane mangda presida sang arjuna obah tur metangi
saking tapa sane kemargiang
- TANPA SAHUR
- ARJUNA PAGEH RING TAPA
Sakemaon sang arjuna nenten nyawis tur pageh ring pekahyunan nangun tapa
PUPUH DURMA
- TILOTAMA
- LAN SUPRABA YA KUCIWA
Dawning asapunika buat kepagehang sang arjuna nangun tapa ten presida ke goda, mehawinan I widyadari maka kalih kuciwa ring pekahyunan
- KE SWARGA LOKA MEWALI
Duaning ten presida ngoda sang arjuna, raris tilotama maka miwah ni supraba mewali raris ke jagat swarga
- TANGKIL RING HYANG INDRA
Widyadari maka kalih mewali ke swarga jaga menangkil ring ajeng ida sang bhatara indra
- MANGUBAKTI MARING IDA
Ring sampune nampek ring linggih ida bhatara indra, tilotama miwah ni supraba mengaturang sembah bhakti majeng ring ida bhatara indra
- SAHA MANGATURANG SISIP
Tumuli raris widyadari maka kalih ngelungsur pengampura
- NENTEN SIDA
- NGLAKSANAYANG TITAH SUCI
Widyadari maka kalih mengaturang sisip sangkaning nenten presida ngemargiang titah suci sane karuntuhang olih ida bhatara indra
PUPUH DURMA
- DEWA INDRA
- MAKA MIWAH DEWA SWARGA
Ring sampune wenten atur widyadari maka kalih kadi punika, raris ida bhatara indra miwah para dewa sane wenten ring swarga duk punika, inggih sapunapi ?
- BAHAGIA MIRENG ORTI
Nungkalik minakadi kewentenan pekahyunan ida bhatara, mesriak galang, rasa bagia ngeliput ring arsan ida bhatara sami.
- INDIK SANG ARJUNA
Sane mehawinan kadi asapunika, duaning pastika sampun ring kewentenan ida sang arjuna uleng nangun tapa
- NENTEN OBAH MARING TAPA
Ida sang arjuna nenten madue pekahyunan sane linglung utawi obah ritatkala ngastawa hyang kawi antuk tapa
- MAPEKAHYUN SANE TUNGGIL
Ida sang arjuna sane kajudi olih ida hyang bhatara indra wyakti madrue pekahyunan sane tunggal
- MAKA CIHNA
- MANUSA SANE UTAMA
Pekahyunan ida sang arjuna sane uleng, punika pinaka ciri, sane nyihnayang ida sang arjuna patut kaucapang manusa sane mautama.
PUPUH MASKUMAMBANG
- SANG HYANG INDRA
Kacarita sane mangkin ida sang hyang indra
- SUMANDANGSAYA RING HATI
Metu raris ring arsan ida, pekahyunan sane bimbang ring kewentenan ida sang arjuna.
- NGANGKENANG ARJUNA
Ida bhatara indra mengangkenang buat tetuek sang arjuna nangun tapa
- NGREREH BAHAGIA PEDIDI
Hyang indra ngangkenang tetujon sang arjuna nangun tapa wantah kaangge ngrereh keliangan ring anggane kemanten
- RIKALANE NANGUN TAPA
Ngereh keliangan sane kaanggen dasar olih sang arjuna nangun tapa
PUPUH MASKUMAMBANG
- RARIS IDA
- MEMARGI KE GUNUNG SUCI
Duaning asapunika buat kewentenan ring pekahyunan, digelis raris ida bhatara indra memargi ke gunung indrakila genah sang arjuna nangun tapa
- NAMPEKIN ARJUNA
Ring sampune rauh ring gunung indra kila raris sang arjuna ketampekin
- NAKENANG KEBET RING HATI
Munggwing sepengrawuh ida hyang indra jaga pacang nakenan pekebet sane wenten ring pekahyunan
- INDIK ARJUNA METAPA
Sumangdene pastika kauningang buat tetujon sang arjuna nangun tapa
PUPUH GINANTI
- ANTUK BUSANA SANG WIKU
Rikala punika, ida hyang indra ngangge busana kadi busanan sang pandita sane utama
- SANG HYANG INDRA NYALIN WARNI
Punika kaanggen magentosang rupa olih ida sang hyang indra
- MENAKENIN SANG ARJUNA
Irika raris ida hyang indra ngawit metaken ring ida sang arjuna
- BAWOS IDA ALUS MANIS
Tatkala ngruntuhang petaken ring sang arjuna, wyakti bawos ida sang haying indra alus tur manis
- UDUH CENING SANG ARJUNA
"uduh..cening sang arjuna putran pandu ne utama idewa "
- BAPA METAKON NE MANGKIN
"Dong cingakin buat sepengrawuh bapa ne jani,.ne jani ade ane lakar takonang bapa kapining idewa.."
PUPUH GINANTI
- CENING BAGUS PUTRAN PANDU
"cening..cening bagus sang arjuna putran padu ne nyomanan idewa"
- KSATRIA NE SUJATI
"…Sumeken saja idewa meraga ksatria ne luih mautama.."
- NAPI TATUJON IDEWA
"..ane sarat takonang bapa ne jani,,to sing ada len buat tatujon idewa ne jani.."
- NANGUN TAPA SANE LUIH
"..buat tetujon idewane nangun tapa sane sarat uningang bapa.."
- TUR IDEWA TELEB PISAN
"..ken ke ane ngeranayang bapa sarat metakon kapining idewa?, duaning idewa cingakin bapa teleb tur uleng pisan nangun tapa.."
- NENTEN OBAH MARING HATI
" turmaning idewa tusing taen obah disajeroning kahyun idewa.."
PUPUH GINADA
- WUS HYANG INDRA MAWECANA
Ring sampune puput ida hyang indra mawecana kadi asapunika
- SANG ARJUNA RARIS NYAWIS
Raris digelis kecawis olih ida sang arjuna
- ANTUK BAWOS ALUS BANBAN
Ida sang arjuna nyawis wecanan hyang indra antuk bawos sane plapan alus
- "INGGIH RATU MRAGA WIKU
"singgih ratu sang meraga pandita iratu..
- SANGKANING TITIANG METAPA
Tityang nyawis sapetaken ratu pandita, buat tetujon titiange ngelaksanayang tapa
- KADI MANGKIN
Tityang ngelaksanayang tapa ritepengan puniki
- MANGDA IRATU PAWIKAN
Nika jaga atur uningayang titian mangda iratu presida uning
PUPUH GINADA
- TATUJON TITYANG METAPA
Singgih ratu sang pandita, munggwing pengapti ri sajeroning titian nangun tapa kadi mangkin
- MARING GUNUNGE PUNIKI
Tityang nangun tapa iriki ring gunung indrakila
- TITYANG NGEMARGIANG DHARMA
Sane dados unteng pengaptin tityang ten wenten lian, tityang wantah ngemargiang swadarma
- DHARMANING SATRIA LUHUR
Tityang puniki ngemargiang swadarma dados ksatria sane kasengguh mautama
- MANGDANE SIDA MAGUNA
Sumangdene presida tityang dados jatma ne maguna
- POLIH SANTI
Ngemolihang kerahajengan
- SAJERONING KAHURIPAN
Punika sane keaptiang titiang risajeroning maurip ring jagat puniki
PUPUH GINADA
- PENGAPTIN TITYANG METAPA
Tiyos ring punika, pengaptin titiang nangunang tapa sane mangkin puniki
- MANGDA SIDA DADOS SAKTI
Mangdane presida tityang ngemolihang sane kewastanin aji kawruhan
- ANGGEN NGUWANTU I RAKA
Tetuwek titiang ngerereh aji kawruhan punika, jaga pacang anggen tityang ngewantu belin titiang, ratu
- SANG YUDISTIRA KASENGGUH
Belin tityang punika mapesengan Sang Yudistira
- PRESIDA NGAMBIL NEGARA
Tityang jaga ngwantu belin tityang punika mangda presida ngambil panegaran ida
- SANE NGUNI
- KAREBUT SANG DURYODANA
Mangda presida ngambil panegaran tityang sane dumun sampun karebut olih sang duryodana
PUPUH GINADA
- YEN PRESIDA ANTUK TITYANG
Singgih ratu, yening sampun presida dewek tityange punika
- NGEMOLIHANG SWECAN WIDHI
Presida tityang ngemolihang waranugrahan ida hyang prama wisesa
- PASTIKA TITYANG PRESIDA
Rikala punika, pastika sampun pacang presida antuk tityang
- PACANG NGWANTU NGEREBUT
Tityang pacang presida ngwantu belin tityang ida sang yudistira mewali ngambil utawi ngerebut
- NE KEJAJAH DURYODANA
Tityang sareng sameton tityang panca pandawa, jaga ngerebut malih panegaran tityang sane sampun kaambil olih
sang duryodana
- MANGDA TREPTI
Pengaptin tityang ngelaksanayang naya kadi asapunika mang
presida ajeg
- NEMU SANTI JAGAT PADA"
Presida raris jagate sami ngemolihang kerta raharja"
PUPUH SEMARANDANA
- SAPUPUT ARJUNA NYAWIS
Inggih ring sampune puput kadi asapunika buat penyawis sang arjuna
- SAPETAKEN SANG HYANG INDRA
Menyawisin munggwing petaken ida bhatara indra
- MEWASTU HYANG INDRA SUKA
Kagiat raris ida hyang indra gargita naring kahyun
- MIRENG ATUR SANG ARJUNA
Gargitan kahyun ida hyang indra sangkaning miragi buat penyawis sang arjuna
- NANGUN TAPA MANGDA SIDA
Mecihna sampun munggwing pengaptin sang arjuna nangun tapa
- NGARDI JAGATE RAHAYU
Munggwing tatujon sang arjuna nangun tapa punika wantah ngardiang jagate kerta raharja
- LEPAS SAKING KASENGSARAN
Tur presida jagate nenten keni kasengsaran
PUPUH SEMARANDANA
- KAGIAT ARJUNA NGAKSI
Irika raris ida sang arjuna kagiat menyingak
- SANG PANDITA MESEH RUPA
Sane mahawinan kadi asapunika, duaning sang mraga wiku punika sampun mesalin warni
- MEWALI DADOS HYANG INDRA
Warnin sang pandita punika mewali kejati mula, inggih punika maperagayang ida bhatara indra
- SANG ARJUNA MATUR SEMBAH
Irika raris ida sang arjuna mengaturang sembah bhakti ring hyang indra
- NGATURANG GARGITAN MANAH
Ida sang arjuna mengaturang penama bagian manah ring ida
- RARIS HYANG INDRA SUMAHUR
Ida hyang bhatara indra raris ngruntuhang pawecana
- ANTUK BAWOS ALUS BANBAN
Wecanan ida hyang indra ring sang arjuna wantah plapan alus
PUPUH SINOM
- "CENING BAGUS SANG ARJUNA
"..cening-cening bagus putran pandu, sang arjuna I dewa
- PUTRAN PANDU KAPING TRINI
Idewa pinaka putran prabu pandu ne nyomanan
- NIRA MERASA GARGITA
Apang idewa uning, ne jani nira merasa gargita pisan
- NGAKSI CENING ANE JANI
Suba nyen nira presida ngaksi idewa ane jani
- MEPEKAHYUN SANE SUCI
Suba tatas nyen baan nira, mula saja idewa maduwe pepineh ane sujati suci
- MENANGUNANG TAPA LUHUR
Tatkala idewa nangunang tapa ne mautama dini di gunung indrakila
- ANTUK KAHYUN NENTEN OBAH
Idewa nangun tapa medasar baan pekahyunansane pageh
- KAHYUN I DEWANE TUNGGIL
Pekahyunan idewa mula sujati nunggil
- SAMPUN PATUT
- KASENGGUHANG WONG UTAMA
Sangkaning idewa presida nangun tapa antuk pekahyunan uleng, patut saja kasengguh manusa mautama
PUPUH SINOM
- JANI NIRA NGICEN PICA
Nah ane jani nira lakar micayang idewa waranugraha
- GATRA SANE MAUTAMI
Ento sing ada len tuah gatra sane mautama
- MANGDA IDEWA MIARSA
Ento nyen ane lakar pidartayang nira kapining idewa, apang idewa presida mirengang
- NE GATRA PAWISIK SUCI
Patut idewa uning, ni tuah pawisik ane suci lan singid
- SAKING SANG HYANG PRAMA KAWI
Gatra ane suci ene tuah mawit saking ida hyang kawi
- SANG HYANG SIWA SANE LUHUR
Mawit saking hyang widhi sane maperagayang sang hyang
siwa
- LEDANG IDA RING IDEWA
Jani nira ngewisikin idewa apang idewa tusing sebet,
kasujatiane ida hyang siwa wyakti asung kapining idewa
- MICAYANG SANE KAAPTI
Ida hyang siwa suci presida lakar ngisinin pengaptin idewa ne
- REH PUNIKA
- LANTURANG TAPAN IDEWA"
Tuah keto ane dartayang nira teken idewa apange idewa tetep nglanturang petapan idewane…."
PUPUH PANGKUR
- SANE MANGKIN KACARITA
Inggih.. sane mangkin jaga lantur caritayang titiang
- KAWENTENANG NIWATAKAWACA BRANGTI
Sane uningayang tityang mangkin buat kewentenan iraksasa niwatakawaca sane kalintang duka
- SAMPUN WYAKTI MIRENG IPUN
Iraksasa brangti pisan risampun miragi orti
- PARIINDIK SANG ARJUNA
Orti sane sampun kapiragi ten lian buat kewentenang ida sang arjuna
- NANGUN TAPA MAUTAMA MARING GUNUNG
Sampun wyakti kapiragiyang, kewentenang ida sang arjuna nangunang tapa suci
- IRAKSASA NGUTUS WADWA
Sangkaning brangti, raris iraksasa niwatakawaca ngutus wadwa
- RAKSASA MERAGA BAWI
Munggwing wadwa sane kautus inggih punika maparagayang bawi alas
PUPUH PANGKUR
- RARIS BAWI KATITAHANG
Irika raris raksasa sane marupa bawi punika karuntuhang titah
- NGERUSAK WANA SANE WENTEN RING GIRI
Indik titah sane ketiba ring ibawi, mangda presida ngusak asik wana sane wenten ring sehananin gunung indrakila
- ARJUNA RARIS TENGKEJUT
Kacarita raris, ring sampune wenten byuta kadi asapunika,mengawinang ida sang arjuna dahat tengkejut
- METANGI MAKTA SENJATA
Raris metu duka ring pekahyunan ida sang arjuna saha metangi makta senjata
- KABENTANGIN RARIS PANAH MARING SATRU
Senjata marupa panah raris kabentangin nyasar I bawi
- DAWEG PUNIKA HYANG SIWA
Ring galahe punika, kacarita kewentenang ida sang hyang siwa
- SAMPUN TEDUN MARING GIRI
Ida hyang siwa suci tedun ring gunung indrakila punika
PUPUH PANGKUR
- JAGA NYINGAK SANG ARJUNA
Buat tetujon ida tedun ring gunung, wantah jaga pacang nyingak ida sang arjuna
- SAMPUN SIDA NANGUN TAPA SANE SUCI
Duaning ida sang arjuna sampun presida ngelaksanayang tapa sane mautama
- SANG HYANG SIWA LEDANG RAWUH
Buat keulengan pekahyunan sang arjuna metapa, ngawi ledang ida hyang siwa ngerauhin
- JURU BOROS ANGGAN IDA
Ida hyang bhatara sida tedun maperagayang sekadi juru boros
- NE MAWIT SAKING SUKU KIRATA TUHU
Munggwing rupan juru borose punika, wyakti sekadi manusa sane mawit sang silih sinunggil suku kirata
- TALER NGEMENTANGANG PANAH
Daweg punika, suku kirata sane pinaka lawat hyang siwa taler ngementangin panah sane kabinawa
- SINARENGAN KALEPASIN
Tumuli raris ring galahe punika, ida hyang siwa sinarengan sareng sang arjuna ngelepasin panah
PUPUH DURMA
- PANAH MLESAT
- RARIS NANCEB BAWI ALAS
Wyakti kabinawa pisan, panahe punika melesat nyujur ibawi tur raris nunjebin I celeng alas punika
- NGAWINANG I BAWI MATI
Irika raris, ibawi punika digelis padem
- PANAHE MANUNGGAL
Ri sampune ibawi mati, raris irika panah sang arjuna lan hyang siwa dados siki
- PANAH ARJUNA LAN SIWA
Panah sang arjuna manunggal sareng panah bhatara siwa
- NGAWINANG BINGUNG RARIS
Kewentenan panahe dados siki punika, mawinan ida sang arjuna miwah sang hyang siwa sane maperagayang wong kirata raris bingung
- SIRA PUNIKA
- SAMPUN MADEMANG I BAWI
Bingung antuk nguningayang, sapasira ke menawi sampun presida ngemademang I bawi punika
PUPUH DURMA
- SANG ARJUNA
- MAYUDA NGLAWAN HYANG SIWA
Kewentenan indike kadi asapunika mehawinan raris merebat sang arjuna ngelawan wong kirata punika
- SALING PANAH IDA RARIS
Payudane ngangsan ngagengang, sang mayuda raris saling panah
- WONG KIRATA KALAH
Duk payudan punika, wong kirata kasor
- ELUNG PANAH SANG HYANG SIWA
Irika panah ida hyang siwa ka elung olih sang arjuna
- PESIATE MAKA KALIH
Raris payudane sang arjuna sareng wong kirata kelanturang malih
- TANPA SENJATA
- SANG ARJUNA KASOR RARIS
Munggwing kewentenang payudane punika, maka kalih nenten mesrana senjata, irika sang arjuna kasor
PUPUH GINANTI
- RISAMPUN ARJUNA LABUH
duk punika sang arjuna labuh ring ajeng bhatara siwa sane maperagayang wong kirata
- MENAANANG RASA SAKIT
Wyakti aduh..aduh..ida sang arjuna menaanang rasa sakit
- RARIS NGAMBEL COKOR SIWA
Antuk naya wiweka raris sang arjuna presida ngambil cokor wong kirata jaga kapantigan
- KIRATA MESALIN WARNI
Sakemawon, wawu pacang kapantigan, wong kirata punika raris meseh rupa
- MEWALI DADOS HYANG SIWA
Wong kirata punika, mesalin rupa mewali dados sang hyang siwa suci
- ARDANARESWARA LUIH
Ritatkala punika, ida sang hyang siwa maperagayang sang hyang ardanareswari
PUPUH GINANTI
- ARDANARESWARA IKU
Munggwing kewentanang ardanareswari punika
- LANANG WADON DADOS TUNGGIL
Kewentenang ardanareswara punika wantah maperagayang lanang nunggil sareng istri
- MELINGGIH RING DUUR PADMA
Munggwing palinggihan ida maring duur sekar padma
- ARJUNA RARIS MAMUJI
Ngaksi kawentenang wong kirata dados hyang siwa, raris ida sang arjuna ngaturang sembah bhakti tur mamuji
- SANG HYANG SIWA NGELEDANGANG
Raris sang hyang siwa ledang ring sembah hyang arjuna
- DUANING ARJUNA SUCI
Keledangan hyang siwa sangkaning kaulengan sang arjuna metapa.
PUPUH DURMA
- SANG HYANG SIWA
Ritepengan punika kacarita raris ida hyang siwa, inggih sapunapi ?
- ASUNG MICAYANG NUGRAHA
Ida sang hyang siwa, ledang micayang waranugraha kapining sang arjuna
- MAPAICA PANAH SAKTI
Keledangan kahyun ida hyang siwa inggih punika mapaica panah sane sakti
- PANAH MADURGAMA
Panah sane kapaica punika dahating madurgama pisan
- PASUPATI IKANG NAMA
Panahe sane kapaica punika kasengguhang panah pasupati
- TUR KAICEN SASTRA AJI
Tiosan ring panah, taler kaicen ajahan sastra suci
- MADAGING MANTRA
Sastra punika madading mantra
- MANTRA SUCI TURIN SINGID
Mantra sane kapica wyakti singid turmaning mautama pisan.
PUPUH DURMA
- SAPUNIKA
- SAMPUN SIDA KAHATURANG
Inggih pamiarsa,,wantah kadi asapunika presida antuk tityang mengaturang
- CERITA SANE UTAMI
Presida tityang nembangang wyadin ngartos geguritan sane keambil saking kakawin arjuna wiwaha
- YENING WENTEN IWANG
Yening prade wenten iwang tityang kadi mangkin
- RITATKALA MENGATURANG
Iwang tityang tatkala mengaturang geguritan puniki
- GITA PANAH PASUPATI
Ritatkala tityang ngaturang gegurtian sane memurda panah pasupati puniki
- NUNAS AMPURA
Tityang nunas geng rna sinampura
- SINEB ANTUK PRAMA SANTIH.
Inggih..pinaka pemuput, sineb tityang antuk parama santih "Om Santih Santih Santih Om"
DAFTAR PUSTAKA
- Dinas Pendidikan Dasar Propinsi Daerah Tingkat 1 Bali.1990. Arjuna Wiwaha. Cetakan Kaping 2.
Suweta, I Made. 2008. Bahasa Kawi III (Pengantar Apresiasi Kesusastraan Kawi/Jawa Kuno). Fakultas Dharma Acarya IHDN Denpasar

robotstxt: allowed

filter: keep


text:
Lirik dan Download lagu I Bungan Jepun
"I Bungan Jepun" ini merupakan lagu maskot Kabupaten Badung. Untuk mendownload lagu ini silahkan klik disini >>>DOWNLOAD<<<
Dan berikut liriknya :
Ngiring ja sikiang manahe
Sakadi i bungan jepun
Mangdane mentik ring taman hati
Dong tegarang ya cingakin
Sarinnyane mentik di bunga
cihna manggala raket ring rakyate
Sayuwakti patut pisan yan punika anggen sasuluh
Nyalanin ngamecikang jagat badunge
Ngiring ja ..
Sida sareng sami nuutin laksana i bungan jepun
sane madasar becik tur rahayu
Ulengan kayune sekadi Puputan Badung
Nindihin kasucian jagat Badunge
Yening manah suci nirmala budi laksana
Punika sasuluh anggen nemuang swarga


text:
Masjid Jami Al-Imam Cisoka Majalengka
Lokasi : Cisoka Majalengka Jawa Barat
Tahun : 2018
Luas Bangunan : 600 m2
MULTI DESAIN ARSITEK 2016 – 0852 6612 9500
Tags : desain masjid, desain pesantren, arsitektur masjid, arsitektur pesantren, masjid pesantren, pesantren ponorogo, pesantren walisongo ngabar, konsep pesantren, konsep desain masjid, tampak depan masjid, arsitek madiun, arsitek ponorogo, arsitek ngawi, arsitek magetan, arsitek solo, arsitek malang, arsitek surabaya, mosque design, islamic boarding school, mosque in ponorogo, indonesian architect


text:
Sang durung weruh, uning, tatas ring daging sastra kaucap awidia. Kantun kapetengan, yan idegamayang sakadi gua .Guha peteng tang mada moha kasmala, mala loylana mageng maha wisia . Sang kapetengan durung mresidayang minuturin angga punapi malih jagi ngicénin pamargi ring anak lian. Sang kapetengan becik pisan ngruruh kawikanan utawi kawidiaan. Sang widia mresidayang ngiadnyaang kaweruhané. Mapikenoh nué kaweruhan. Punapi malih kaweruhané mabuat pisan ring sang kantun kapetengan.
Kaweruhané punika ngider buana. Nénten mresidayang narka pangrauhané. Rikalaning Sanghyang Aji rauh patut pisan sayagaang anggané mangda patut malingga ring pikayunan raris margiang ring i pretakjana. Rumasaang satunggil pacang mayasa kerti. Kawidiaan pacang sayan-sayan lanus. Santukan mresidayang ngicénin gaguat ring sang kapetengan. Sapunika Gdé Nyoman Ardhana Riyasa mahbahang ring Geguritan Kaki Manuh Nini Manuh Guna Gina Pura Purana Tatwa 1 Kacitak antuk Paramita Surabaya.
Guguritan Puniki kakawitin antuk sloka, raris katimbal antuk pupuh-pupuh. Wenten 11 pupuh sané maanggén, sinom, ginada, smarandana, ginanti, adri, pangkur,dandang gula, durma, pucung, megatruh. Wénten 184 pada.
Sang sané prsida ngicénin kaweruhan kaucap guru.Guru sané prasida ngicénin pamargi patut, galang. Taler sang sané mamargi nganutin tatatitining manusa. Sang dados guru taler mangda wikan ring sisia. Lunjuk lungsur sang maangga sisia mangda kawikanin. Guru punika werat. Santukan sang maangga guru iwang ngicénin kaweruhan katah sané pacang kasangkalén. Sang kaicénin taler pacang manggihin pikobet:
Dahat méweh kanggeh guru/ guru sesana wruh pasti/ susila budhiman dasar/ katah kaweruh guna sidhi/ saha tepet tetebahnya/ rin undag sisiané nampi// ( Puh Ginanti 1, kaca 22).
Kaweruhané sané picaang mangda mresidayang ngicénin sasuluh sang kapetengan. Sang durung uning ring tatwa darsana. Durung uning ngwacén, nulis. Wiwékané durung mamargi manut sulur. Indriané kantun kaulurin. Menggah benduné gelis pisan mamurti. Ring sapunapiné mamargi suryak siuné, saur manuk. Punapi sané nikaanga antuk sang manggala setata kawilangin samput patut,manut :
Nebah ring tatwa darsana/ reko abahnya wong dini/ né tuna ring pagubugan/ durung uning ngwacén nulis/ indryannya ngalahang budhi/ mekas raga dwésa unggul/ senengnya tan pawiwéka/ gedednya taler tan paindik/ suryak siu/ briuk panggul nut manggala// ( Puh Sinom 4, kaca 36).
Ring sapunapiné midep iwang panarka sang maangga guru. Kantenang anak lian tuna pisan. Jatiné sampun uning ring tatatitining kamanusan. Punika mawinan sang maangga guru nénten dados ampah ring anak lian. Ring pinggir pikanten tuna sakéwanten dagingne ring dalem pikayunan utama pisan :
Néh dong suba ageng iwang/ tetarkané nguni saking Bhratawarsi/ bakat aud kélorang ipun/ kadén sami sor budaya/ ené bukti wus wénten budhinnya luhur/ sidha nincap kasuniyatan/ yadin wau wruh muja pitri// ( puh Pangkur 9, kaca 46).
Ngicénin widia ( kaweruhan) ring anak lian utawi sang kantun kapetengan punika yadnya utama pisan. Sang katunan pacang ngrumasayang kautamaan Sanghyang Aji santukan mresidayang ngicénin pamargi utawi ngutamayang kauripané.


text:
- Pura Ulun Danu Beratan, Desa Candi Kuning, Kecamatan Baturiti, Kabupaten Tabanan.
- Pura Batu Klotok, Selatan Kota Klungkung.
- Pura Dalem Waturnggong, Desa Taro Kaja, Kecamatan Tegallang, Kabupaten Gianyar
- Pura Manik Beringin, Desa Dukuh, Kecamatan Sidemen, Kabupaten Karangasem
- Pura Penataran Gana, Desa Bebalang, selatan Kota Bangli
- Pura Dalem Gede, Banjar Pande, ada di Pusat Kota Bangli.
- Pura Pucak Sari (Monkey Forest), Desa Sangeh, Kecamatan Abiansemal,
- Kabupaten Badung
- Pura Dadya Agung Pasek Sanak Sapta Rsi, Desa Sidan, Kecamatan Blahbatuh,
- Kabupaten Gianyar
- Pura Dalem Puri, Pura Ulun Kulkul, Pura Kiduling Kreteg, Pura Banua Kawan, areal
- Pura Kawitan Tangkas Kori Agung, Desa Tangkas, Kecamatan Dawan,
Kabupaten Klungkung
- Pura Siang Kangin Tampuagan, Desa Peninjoan, Kecamatan Tembuku, Bangli
Pada tanggal 27 Januari 2012 di kabupaten Buleleng akan menyelenggarakan perayaan Upacara di pura :
- Pura Segara Buleleng, Kecamatan Singaraja


text:
Olih: Nirguna
Elingké Ayu? Di kamaré puniki. Matemu surya miwah candra. Surya paliaté kenawan, candra paliaté kébot. Padaduanan nyepukang. Matemu sadrasané. Nyadiaké Beli nuduk tiang? kéto pitakén Ayuné. Beli tuara ja nuduk, Beli ngémpok! Ngémpok sekar ané doh di muncuk. Anggén Beli paias dini di pabaan Beliné. Dilayuné masih ajumang beli, baan miikné suba jenek di tungtung keneh Beliné. Ayu, satmaka sekar sandat, tegeh nyelolét punyané, di muncukné Ayu macantélan. Ngelud-ngeludin ukudan Beliné, kanti engsap tumbuh punya di réjéngé. Iwang abedik, janten Beli ngemasin. Sakéwala, dinané jani bakat émpok Beli. Adi gelahang Beli. Di kamaré, Beli ngémpok sekar. Sekar utama. Ragan Ayuné.
NB: Prosa liris sané mamurda “Kamar” kakawian Nirguna puniki naanin kawedar ring Médiaswari (Pos Bali) Redité Wagé, 24 April 2016
Subscribe to: Post Comments ( Atom )


text:
Tuesday, November 3, 2015
Aji Kewisesaan Pudak Setegal.
AJI PANGLEYAKAN,KAWISESAN PUDAK SETEGAL Om Awignam astu Namo sidham, tabe pukulun para bathara bathari kalih leluhur makesami, ulun angaturaken pangubakthi semaline angaturaken mageng rena sinampura dumogi tan keneng cakra bawa,santukan ngawerayang sane mewasta ajian pudak sategal puniki.. Sranania : sanggah cucuk, Bantenia : Suci asoroh,ayunan pajegan,daksina 2,rantasan bang,canang pasucian,adulang,segehan bang 9 tanding,iwaknia ayam biying,segehan cacahan 33 tanding, Nasi Mepinde rangde 1,iwak ati ayam biying matah,mwadah tambilung upih, medon andong bang, segehan agung penyambleh ayam biying,majinah 233 keteng, tabuhan arak berem Sami unggahang ring sanggah cucuk, segehan ring sor nia…, Mantra 1 : Ong Awignam astu namo siddham, Pukulan Sanghyang Bhagawati, Ulun nunas anugraha ngametuang Gagelaran aji pangleyakan Pudak sategal mangkin, Ong Ang Ang Ang Ang Ang Ah Mantra 2 : Ong Caya Caya Maya maya,Sanghyang Pudak sategal, mgelung kurung. Tumurun sanghyang pudak sategal uli di mekkah, tumon ningalin kesaktiane uli di mekkah,endihlah nusa bali,angadeg pudak sategal magelung kurung,majempana mas,mungguh maring jempana kencana mas,pinayungan dening pajeng kembar,ingapit aku dening sanjata emas, ngiring aku leyak kuning,sakti mawisesa,dadi retuning leyak kabeh,teka leyak putih,saka kidul abang rupane, nembah maring aku,tka leyak uli kulon,kuning rupane,tka nembah maring aku,tka leyak saking tengah,sangawara rupania, tka nembah maring aku aku sakti ring mercepada ,nora hana wani ring awak sariranku,sarwaning masoce,mecangkem,mesiung,matangan,mesuku, nembah maring aku, tangan aku pasurawe masoce. Aku kadi bintang kumancorong,endih murub,gunanira sanghyang pudak sategal magelung kurung,miber aku ring ambara,tumonira ring gunung suci,tan keneng ila ila aku,aku ngisep sarining bunge petak,wus aku angisep sarining bunge petak,miber aku ring ambara,tan kesangge aku dening pertiwi,tan keselehan aku dening sanghyang raditya wulan,lintang tranggana,singgih batara mungguh maring gunung mas,geger prawatek dewata,Leyak uli Jawa bali,aku angundang sarwa saksi, tumurun maring gunung madya,hana ta penangkilan ring bale jajar,bale pengangen angen,bale pangiasan,bale camangkirang,jalan leyake meparuman sami pade patuh,Ong Ang Ah Siddhi Rastu Swaha. Tata Cara Ritual Penglekasan : 1. Riwus bantenia sayaga, pepet bayunta, reh umeneng angeka citta, gelarakna sasirep pangerepe rumuhun, gnahnia ring pamuwunan 2. Abresih sire , mahening hening,saha mapranayama ( sambil baca mantra 1 ), 3. Rehakna aji panglekasan pudak sategal,ring pamuwunan ( sambil Ucapkan mantra 2 ) Banten dan sanggah cucuk yg sudah siap dipamuwunan,satukan kosentrasi Memohon kekuatan Dewi Dhurga sambil merapal mantra 2,sampai merasakan terjadinya perubahan, suasana sekitar menjadi harum semerbak,maka anda sudah berubah wujud SEMUA PROSESI RITUAL DILAKUKAN JAM 24.00 Disadur dari Lontar Pangleyakan
Posted by Gus Eka at 8:19 PM
Labels: Bali Magis, Berita Berita, Hari Raya Hindu, Kawitan, Mistis, Rupa-Rupa
No comments:
Subscribe to: Post Comments (Atom)
Archivo del blog
- ► 2011 (18)
- ► 2010 (50)


text:
Olih: I Gedé Putra Ariawan
Tiang lakar ngaé kubu cerik di durin pabriké. Kubu marab ambengan misi pindekan ané nyak malincer ri kala anginné baret. Di malun kubuné, katanemin bunga mawarna-warni. Bunga pacah pulanin di betén pagehanné tur mitir di selaganné. Di samping kubuné, tiang lakar ngaé bada tongos miara ubuh-ubuhan. Tongos tiangé ngubuh siap lan kelinci. Lamun suba pragat, kubu tiangé pasti ngelangenin.
Nuju maan selah mangaso, tiang ngaé kubuné bedik-sakabedik apanga énggal pragat. Tiang tusing mesuang pipis utawi modal. Kubuné malakar aji piranti ané suba ada tur nganggon kayu-kayu sisa. Bos tiangé ané madan Pak Alwi setata makenyem nepukin tiang padidian seleg ngaé kubu. Tiang sambatanga anak truna kreatif. Ia setata jujut lan demen matakon magenepan ulian dot nawang kubu apa sujatiné lakar gaé.
Sujatiné pabriké ené kawangun di tanah tiangé. Tanah ané suba dadi gelah nak lén ulian pekak tiangé kaliwat belog. Sertifikat tanahé taén silihanga pipis anggona matoh di tajén. Dugasé tawanga tanahé suba dadi gelah nak lén, mara I pekak maseselan. Lemah peteng ia sing dadi sirep kanti ambahina gelem tur ngemasin mati. Aget di durin pabriké sisaina tanah duang are ané kondén bakat adepa ngajak i Pekak. Tanahé ento jani tongos tiangé mamula kopi. Ditu, di samping pagehanné ento, tiang lakar ngaé kubu. Kubu cerik tongos metis.
“Dé mangaso malu! Nyanan buin tugtugang!”
“Inggih Pak!” kéto tiang masaut.
Pak Alwi suba majujuk di samping tiangé. Ia anggut-anggut dogén nepukin kubuné maadegan tiying. Miribang ia tusing karesep, kénkén lakar panadin kubuné lamun suba pragat. Diastun matan ainé nyentak, tiang tusing marasa kebus. Panas ainé ilang kalahang semangaté ané maapi-api.
“Dé suba ngajeng?”
“Sampun Pak!”
Pak Alwi prajani nyemakang tiang kopi mawadah cangkir. Biasané nuju mengaso, tiang ané ngaénang kopi tur ngabang ia jaja ka tengah ruanganné. Suud ngajeng, mara lantas tiang ngopi ngajak buruhé di pabrik. Lantas ngorta kangin-kauh ngantiang jam satu tengai, laut buin magaé kanti jam lima soré. Né jani mabading, tiang jani ayahina ngajak bos.
“Sampunang répot-répot Pak!”
“Ah, sing kenapa!” kéto Pak Alwi masaut.
Tiang lantas ngorta ngajak Pak Alwi. Bos pabriké uli Jakarta ané duweg mabasa Bali. Bibihné setata manis nyawis patakon anaké nganggon basa Bali. Ia suba makelo ngoyong di Bali. Pak Alwi masi duweg mabasa asing. Dugasé ené ia ngajak turis ka pabrik. Makejang buruhé angob ningehang Pak Alwi mabasa tawah-tawah ané dingeha di kupingné.
“Dé, sujatiné apa cita-cita Gedéné?” Kéto Pak Alwi nakonang indik cita-cita tiangé. Prajani tiang simpetan. Kopi ané itunian suba gerosin buin bakat pesuang.
“Tusing ngelah cita-cita Pak!” Keto tiang masaut polos sambilang nyusutin bibihé ané matrébésan kéna kopi.
Tiang nawang, belog tiangé magandong. Idupé dini ngempi di di bongkol gunungé. Tiang sambatanga anak gunung. Desan tiangé kasengguh désa Bali Kuno utawi Bali Aga. Idupé dini joh uli kota. Neked jani, tiang sing nawang kota. Reraman tiangé nuturang, kota ento tongos anaké sugih ané liu ngelah pipis. Tiang elek ka kota ulian peluh tiangé mabo kopi. Tiang idup ulian kopi. Maburuh di pabrik ané gelahanga tekén Pak Alwi.
“Gedé, desamu kaya dan subur! Kamu harus punya cita-cita untuk membangun desamu ini!” saut Pak Alwi.
Uli nyumunin magaé, Pak Alwi setata ngorahang désan tiangé sugih. Ulian ento, ia teka ka désa ngwangun pabrik pengolahan kopi. Pabriké ené ngidang ngaénang kopiné dini kasub kanti dura negara. Tiang tusing karesep, dadi bisa kopiné tawanga kanti ka selat pasih. Bapan tiangé nuturang, Pak Alwi liu ngelah sawitra uli dura negara. Sasai ngajak turis asing ané liu ngelah dollar. Ento makada, liunan anaké suud masekolah apanga ngidang ngelah dollar. Cerik, kelih, tua, bajang di désa dadi petani lan buruh pabrik. Di pabrik liu koné ada dollar.
Neked jani tiang sasai makeneh, kénkén sujatiné goban dollaré? Tiang tusing taén nepukin dollar. Uli nyumunin magaé di pabrik, reraman tiangé sing taén mulih ngaba dollar. Sesaian mulih masebeng jengis. Upah buruhé sesai jemaka malunan anggona béa idup sawai-wai. Reraman tiangé lebian mamocol ulian buah kopiné ané kondén barak suba adepa ka pabrik. Kopiné kaadep mudah apanga énggal maan pipis. Lamun kenehang, kénkénang nagih maan dollar. Ané ada tuah bos pabriké mupu tur i raga ngancan nista ulian tumpukin utang.
Ngudiang liu anaké magaé di pabrik? Apaké ulian belogé makada. Sabilang ajak nutur, Pak Alwi sesai ngorahang désan tiangé sugih. Ia sasai ngemang tetuek apanga tiang ngelah cita-cita ngwangun désa apanga maju. Kénkénang nagih ngwangun désa, ngwangun kubu cerik dogén tiang tusing mampuh.
“Énggalang, siup malu kopiné Dé!” Saut Pak Alwi.
Tiang buin nglanturang nyiup kopiné. Kopi tradisional uli desa padidi. Desa Bali kuno ané ada di betén bongkol gunungé. Né koné kopi ané kasub kanti dura negara. Kopi macampur gula Bali tur biasa-biasa dogén asané. Warnané tileh selem tur pait asané di layah tiangé.
“Tiang sampun ngelah cita-cita Pak!”
“Apa cita-citané?”
“Tiang lakar ngwangun kubu cerik di durin pabriké. Nyén nawang, ulian kubuné ené tiang ngidang ngwangun pabrik cara gelah bapaké!” Kéto tiang mabanyolan ngajak Pak Alwi.
“Béh, Gedé ada-ada dogén!” saut Pak Alwi nyekenang ningehang cita-cita tiangé.
Tiang lantas macerita. Tiang makeneh ngaé kubu cerik marab ambengan. Kubu malakar aji piranti ané suba ada sakadi carang kayu, tiying, ambengan, don nyuh, bun-bunan, lan makejang barang-barang sisa ané tusing dadi anggon. Di sisin kubuné lakar katanemin bunga mawarna-warni tur pulanin padang teki apanga ias. Di samping kubuné, tongos tiangé lakar ngubuh siap lan kelinci.
“Bagus sekali cita-citamu itu De!” saut Pak Alwi setata maangutan. Tiang nawang, Pak Alwi sujatiné makeneh kedék ningehang cita-cita tiangé ané kaliwat belog. Joh asan langité baduur. Idup di bongkol gunungé sinah joh tekén pasih. Tiang sing taén ngecapin asan yéh pasihé pakeh. Lebian marasa pait ulian lebian ngenar kopi di gunung.
“Amongkén tegeh kubuné Dé?” Kéto Pak Alwi matakon. Prajani tiang nguntul tur tusing masaut. Nyautin patakon ento patuh tekén nyelékang iba padidi.
Tiang mula jelek lan lacur. Tiang sasai macerita, uli cerik tiang sakit-sakitan. Tiang mawak muani manyama padidian ané tusing bisa ngudiang. Tiang lekad di bongkol gunungé. Tiang lekad cacat utawi tusing normal. Awak tiangé pigret cara kedis perit. Cenik, bungklek tur tusing nyak negehang. Tiang kaukina i Gedé Katék ulian tegeh tiangé limang lengkat. Duang dasa tiban umuré jani nanging tileh amonéan. Unduké ento, tiang tusing taén maseselan. Uli pidan tiang ngelah cita-cita apanga idup tusing magantung ngajak nak lén. Ulian ento, tiang jani magaé dadi tukang sampat.
Pak Alwi, bos tiangé ento miribang nawang panumadin idup tiangé. Semengan tiang orahina nyampat tur bersih-bersih di pabrik. Soréné masi mabersih tur ngutang leluu apanga pabriké kedas. Tiang sesai bungkusina nasi tekén Pak Alwi. Baanga ngidih bekel anggon nulungin reramané meli baas. Sisané tabungang di celénganné anggon meli panganggo.
“Ampura Pak, kubuné niki masaih tegehné ngajak awak tiangé!” kéto tiang masaut sambilan nguntul. Pak Alwi lantas makenyem tur magedi ngalahin tiang padidian.
Tiang lantas nyemuh ambenganné ané itunian suba bakat arit. Anggon ngaé raab buin mani.Sabilang wai tiang magaé mragatang kubuné bedik-sakabedik. Ri kala semengan timpal-timpalé kondén teka, tiang suba maan nyitsit tiying anggon tali. Ri kala buruhé mangaso tengai tepet, tiang iteh padidi ngulat ambengan. Ri kala buruhé suba mulih, tiang mabersih di pabrik tur munduhang kayu-kayu sisa ané tusing maaanggon di pabrik.
Kayuné ento biasané anggona ngepak barang satondén kopiné makirim. Kayu sisa ané tusing maanggo liu tumpukanga di gudang. Buruhé liu ngaba mulih anggona saang. Tiang lantas nyemak kayuné ento anggon nempélin kubun tiangé ané suba majujuk. Liu anaké ngorahang kubun tiangé cara umah kuluk. Tiang tusing pedih tur pragat makenyem apanga anak lén milu demen.
“Tinggal sedikit lagi, ayo selesaikan!” saut Pak Alwi ané sabilang wai demen nelokin kubu tiangé. Sing marasa, suba limang bulan kubuné kagarap. Kubuné makiré pragat.
“Né madan kubu hobbit!” kéto Pak Alwi masaut.
“Napi nika Pak?”
Pak Alwi tusing nyak nyautin patakon tiangé. Prajani tiang kileng-kileng nepukin Pak Alwi ada kenehanga.
“Lamun kubuné suba pragat, Bapak lakar ngateh Gedé ka kota!”
“Napi alih ka kota Pak?”
“Di kota tongos Gedéné masekolah nuntut ilmu.”
“Tiang tusing ngelah béa Pak.” Kéto tiang masaut. Prajani engsek rasa tangkahé. Sing marasa yéh paningalané ngetel. Pak Alwi prajani ngelut awak tiangé. Usap-usapina yéh paningalan tiangé ané nyrékcék ka pipiné.
“Gedénang bayuné Dé! Suud amonto ngeling!”
Tiang makeneh mekenyem nanging tusing ngidang. Yéh paningalanné ngancan nerebes.
“Gedé sujatiné anak duweg tur jemet. Bapak ané lakar nyekolahang Gedé di kota tur nyaga kubuné ené kanti Gedé tamat masekolah!”
Tiang tusing ngidang masaut. Keneh tiangé jani kaliwat bagia.
“Né madan kubu hobbit. Kubu cerik ané nyihnayang semangat idup lan cita-cita Gedéné!” saut Pak Alwi lantas makenyem.
Subscribe to: Post Comments ( Atom )


text:
Sasimbing puniki kruna (ucapan) papiringan sane pedes suksmanipun, makardi sang kasimbing jengah wiadin sebet, riantuk ngrasa ring dewek katiban sasimbing punika. Sasimbing puniki sering kaucapang ring ajeng sang kasimbingin, ngangge kruna paimbangan sane sada silib artinipun, indik kalh polah janma, barang kalih buron. Ri asapunine sasimbing puniki ngangge kruna nungkalik, upami : belog kaucapang ririh, lekig utawi kiul kaucapang anteng. Wenten makudang-kudang sasimbing sane mawangun gancaran miwah tembang upami : "Kadang tan tinolihin", tegesipun : Anake sane ngutamayang dewek ipune kewanten, nenten nglinguang nyama braya.
Ring sor puniki wantah conto-conto sasimbing :
1. Be di pongerangan baang ngeleb; tegesipun : Sakadi anake ngambil anak istri bajang, sampun kakeniang, rikala ipun lenge, anak istri punika malaib.
2. Bas tegeh baan negak, dilabuhe baonge elung; tegesipun :Sakadi anake polih pangkat tegeh, raris nyeled pipis utawi korupsi, ipun katara raris kausanayang makarya tur ipun salah maukum.
3. Yadin amunapi tegeh pakeber badudane, diulungne masih ka taine; tegesipun : Yadin amunapi ageng anake polih kabagian, yening sampun ganti surud kasadianipun, taler ipun mawali tiwas sakadi kuna.
4. Semunne nyukcuk langit; tegsipun : Kaucapang ring anake sane sombong.
5. Sadueg-dued semale makecos, pasti taen ulung; tegesipune : Asapunapi je ririh anake, pasti ipun taen iwang utawi salah.
Conto sasimbing sane mawangun tembang (Geguritan Sampik Ingtay):
1. Aduh beli to kenkenang, uh ban ento ene danda juang beli, sang ja nganggeh nyang adauh, ya I Babah nampi danda, ya I Nyonyah masasimbing saking saru, "Cangkeme tempuh timbungan, sikep galak desek pitik".
2. Dadi beler tong nyak ngamah, jeneng jelma betek malu layah duri, amonto ya raris pesu, ka kantor padidian, bane keweh makita pacang mabanyu, yan majujuk meh katara, yan nyongkok awake pelih.
3. Yan beli kadi ring ayam, kalu bojog mati tegil, mua wanci tembuyukan, ikute regreg carungcung, pantes tongosang di teba, rebut muring, matane bengul pilaran


text:
- MENU 1
- MENU 2
- MENU 3
- MENU 4
- MENU 2
- MENU 2
- MENU 2
- MENU 2
- MENU 2
- MENU 2
- MENU 2
- MENU 2
- MENU 2
- MENU 2
- MENU 2
- MENU dst
-
Senin, 10 Oktober 2011
PIDATO BAHASA BALI
NGUANGUN PARIWISATA KAPIKUKUHIN ANTUK TRI HITA KARANA
Ida dane sareng saimi pamekas ring panuriksa sane dahat kasumayang titiang, para panodya, para pamlet saha sisya, para yowana sane banget tresne sihin titian.
Sadurng titiang ngelanturang matur, pinih riin ngirng sareng – sareng ngastiti bhakti ring Ida Sang Hyang Widhi, majaran antuk pangan jail “ Om Swastyastu ” mogi sangkaning sih paswecan lan asung kerta wara nugraha Ida,prasida titiang ngiring ida dane sareng sami ngamangguhang karahajengan.
Ring galahe sane becikpuniki, ritatkala nyarengin lomba pidarta base Baline,lugrayang titiang matur amatra sane mamurda “ Ngewangun Pariwisata Kapikukuhang Antuk Tri Hita karana ”.
Parepamiarsa sareng sami, sampun ngawikanin indik kapari wisataan ring Bali sampun kaloktah saking Muni (dumun ), santukan punika akeh jajuluk sane kamedalang saking keasrian Pulo Baline makadi: Pulo Dewat, Pulo Seribu Pura miwah sane lenan.
Pulo Baline mangde tetep ajeg, patut siaga sami utaminipun indik kasutreptian nyane. Irage mangde tetep waspada ring para tamu sane rauh ka Bali. Dumadak nenten malih keni Bom, sakadi Bom saking duratmaka sane mawaste Amrozi ring Kuta sane ngranayang akeh tamune ngemasin padem, turmaning para torise jejeh rauh ka Bali.
Saking pengalaman – pangalaman pahit punika iraga dados lenga, lipia, miwah tan ngurunguang tamiu.
Inggih wantah amunika prasida atur titinag dumadak wenten pikenoh nyane.
Maka wasana titian ngaturang parama Santi, “ Om Santih, Santih, Santih, Om ”.
Diposting oleh jiwa state di 20.06
Label: karya tulis
Langganan: Posting Komentar (Atom)


text:
BUDA WAGE MERAKIH TAHUN 2017
Pura Bendesa Mas Kepisah - Pedungan - Denpasar Selatan. Pura Natih Banjar Kalah - Batubulan, Pr. Puseh. Pura Desa Silakarang - Singapadu. Pura dalem Petitenget - Kerobokan - Kuta. Pura Dalem Pulasari - Samplangan - Gianyar, Pura Kubayan - Kepisah - Pedungan - Denpasar - Selatan. Pura Pasek gelgel Banjar Tanahpegat - Tabanan, Pr. Paibon Banjar Bengkel - Sumerta - Denpasar. Pura Pasek Lumintang - Denpasar, Pr. Panti Penyarikan Medahan - Sanding - Tampaksiring, Pr. Pasar Agung Banjar Dauh Peken - Kaba-kaba - Tabanan.


text:
Contoh Pidato Bahasa Bali 1.BASA BALI PINAKA JALARAN NGALESTARIANG BUDAYA BALI. Om Swastyastu, “Buk, Pidarta Basa Bali Bali Wisata Budaya.
conto-conto pidarta basa bali. Sabtu, 22 Agustus 2009. pidato bahasa bali. Pangaksama ngulun mareng hyang guruning sastra. Om SwastyastuIseng sore-sore googling, simpang ring blog Smasta [http://smastageneration.blogspot.com], nah kebetulan wenten conto pidarta basa bali, langsung tiang .
Demikian Contoh Pidato Pewangun Bali Semoga dengan contoh yang saya berikan ini dapat menginspirasi anak-anak di bali untuk lebih mencintai bahasa bali dan selalu mempraktekannya dalam kegiatan sehari-hari bukan sebagai sebuah mata pelajaran bahasa bali semata..
Contoh Pidato Basa Bali Sane mamurda "Nyanggra Rahina Nyepi"Inggih suksma aturang titiang majeng ring pangeter baos antuk galahSane kapaica ring titiang.Contoh Pidarta Bahasa Bali: Bali Wisata Budaya Para Darsika miwah uleman sane wangiang titiang, Taler para Ida dane utawi semton pamilet sane sihin titiang,.
Contoh Pidarta Bali (pidato bahasa bali) Oke berhubung saya ini adalah seorang laki suku bali tulen, jadi semestinya saya harus mahir berbahasa Bali. Karena Bahasa juga merupakan salah satu aspek budaya, yang kita sebagai anak muda sudah wajib hukumnya untuk melestarikan..
Contoh Pidarta Bahasa Bali basa baline patut lestariang Majeng ring pangeter acara titiang matur suksma antuk galahe sane becik puniki sane kapaica ring titiang..
Jagat Bali magenah ring panegara Indonesia. Jagat Bali kewangun antuk kutus (8) kabupaten miwah kota asiki. Pekaryan sane kemargiang olih para jana ring Bali luwir ipun Petani, undagi, bendega, pengangon, perbankan, tur sane lianan. Tiosan ring punika wenten bidang sane silih sinunggil presida ngerajegan pembangunan ring Bali inggih punika Pariwisata..
Silih sinunggil sane kanggen nguratang tur ngewerdiang seni budaya inggih punika wantah Basa Bali, Pidarta Bahasa Bali,Pidarta Basa Bali,Pidato bahasa .
- Halaman ini diberdayakan oleh Google dan Bing! -


text:
2013/01/30
Pidato berbahasa bali
Wanti Warsa Saka Truna Truni
Kaping ajeng, majeng ring Murdani Jagat utawi sane dahat wangiang titiang, kaping kalih, majeng ring para Prajuru sane sampun rauh ring banjar iriki sane baktinin titiang, taler para yowana lanang istri miwah Saka Truna-Truni sane tresna sihin tiang. Sadereng titiang matur atur pinih riin ngiring iraga sareng sami nyakupang lima tur nunas ica ring Sang Hyang Widhi Wasa malarapan antuk Panganjali umat.
“om swastyastu”.
Pinih ajeng ngiring iraga sareng sami nyinahang rasa angayu bagia ring ida hyang parama kawi, duaning sakaning pasuwecan ida, titiang rumasa ring manahe puniki gargita pisan duaning ring galahe puniki titiang purun nglanturang amatra pidarta ngangge bahasa bali. Gumantine pacang matetujon ngelestariang basa baline puniki mangda asri ring jagate puniki. Pemekas ring sajeroning pacang ngawerdiang basa bali lan sastra baline.
Para atiti sane wangiang titiang, sadereng titiang ngelanturang indik Saka Truna Truni sane ngelaksanayang wanti warsa kaping roras tiban, dumogi acara sane kelaksanayang mangda ngemargiang sane becik, ten ngemangguhan punapa punapi ring acara puniki, kenten pinunas titiang majeng ring ida sang hyang widhi wasa, sakadi sane munggah ring tatua agama hindu sane kalanturang “ Rwabhineda miwah Tatwam Asi”, mangda sida iraga Bakti majeng para yowana lanang istri ring jagat puniki, ring acara wanti warsa Saka Truna Truni punika mangda iraga sareng sami patut nuenan pekarya sane becik ring masyarakat utawi membangun masyarakat sane becik, sawirah iraga sane cerik-cerik ngewarisin budaya ring desa puniki, ring dina mangkin, iraga saka truna-truni sepatutnyane nunas mangda Saka Truna Truni puniki nuenang sane becik ring masyarakat lan ngelestarian budaya sane wenting ring desa puniki, sawireh saka truna-truni puniki teladan sane patut kacingakin olih para sisia sane durung kasambat saka truna truni, lan sareng-sareng nuenan desa utawi banjar puniki sane becik miwah ajeg.
Wenten tetujoan ring Saka Truna Truni punika nenten boya sios mangda iraga prasida ngamijilang Saka Truna Truni sane prasida mewiguna majeng ring Bangsa lan Negara. Lan prasidayang ngamijilang jadma sane madue keweruhan miwah kawigunan sekadi mangkin. Yening sampun sakadi sapunika parindikan lan laksananne prasida pacang kapangguh daging tatujon Saka Truna Truni mangda prasida ngawetuang jadma sane kaapti pamekas ring masyarakat keluarga mangda nyarengin sane kaanut ring sumber daya manusia. Inggih para atiti sinamian sane wangiang titiang, cutet daging pidarta sane kaaturan titiang punika, sane ngindikin mangda Saka Truna Truni majeng ring wanti warsa sane kaping roras tiban majalan becik lan ajeg. Tetujon iraga mangdane pinaka saka truna truni prasida bakti tur nyinggihang sakadi ketah kalanturan “Hormat”. Mangda nyidayang singgih ring murdani jagat ring masyarakat lan majeng ring Guru Wisesa inggih punika ring Guru Swadiaya utawi Ida Sang Hyang Widhi Wasa, inggih para atiti sane singgihin titiang, wantah asapunika sane prasida kalanturan titiang ring parindikan Wanti Warsa Saka Truna Truni puniki. Menawi nenten kirang lakung sane kelanturan titiang nunas gengrena sinampura majeng ring murdani jagat lan para prajuru miwah para yowana lanang istri taler Saka Truna Truni ida dane sinamian, Sane sampun prasida mirangan pidarta titiang puniki. Dumugi Ida Sang Hyang widhi Wasa setata ngicenin iraga sareng sami kerahayuan.
Asapunika pamuput aturang titiang.
Nenten lali titiang ngaturang suksemaning manah. Saha ngaturang Paramasanti.
“Om Shanti Shanti Shanti Om
Langganan: Posting Komentar (Atom)


text:
Olih: Désak Madé Yunda Ariésta
Tahun baruné jani, tusing melénan ajak tahun baru né suba-suba. I Bracuk ajak truna banjaré lakar ngélau petengé jani. Sanjé suba ngedum gaé. Ada ané meli lau tur amik-amikan, ada ané masang sound sistem apang memunyi cedug-cedug ramé pos kamblingé.
I Bracuk maan duman gaé meréntah, sawiréh ia ada ngebosin petengé jani. Nyaluk sandikala, truna-trunané suba marérod negak di sisin rurung poskamblingé. Sawiréh I Bracuk ané mayahin makejang, tusing ada bani malunan nyiup lau satondéné I Bracuk teka. Suba kanti jam setengah 9 kondén masi I Bracuk nengok.
Teka lantas Yan Dogler. Truna-trunané makejang pada kedék nolih I Doglér. Mabok kuning nyalang, mabaju singlét goloh. Kadirasa uling joh awakné tusing ngenah, bokné dogén makenyah.
“Mimih, jeneng cainé Glér. Aéng pesan semiran cainé,” Yan Adi ngenyék Doglér.
“Warsa anyar anak makejang harus anyar. Kuting warna bok harus baru Yan. Suba peteng kéné adi kondén ada nak nyiup lau?”
“Ni, nu ngantiang I Bracuk. Mirib ia sing baanga pesu apa kénkén ajak bapané ento. Cai tegarang ngalih ka umahné Glér. Cai kan wanén. Makejang orain sing ada bani ngalih I Bracuk. Getap koné di malun gangné ada punyan poh gedé.”
“Oh, cenik gaé to. Nah icang jani ngalih Bracuk.”
Suba ada limolas menit I Doglér majalan, sagét teka I Bracuk laib labuh, angkih-angkih sambilanga tulung-tulung. Makejang truna-trunané sambrag. Bangun nyagjagin I Bracuk. Sawiréh sebengné suba dasdasan cara anak limuh, I Bracuk surunga tur tegakanga di pos kambling. Yan Adi lantas nyemakang yéh.
“Néh, daarin yéh malu . Yan suba luwungan bayuné tegarang satuayang nak éngkén unduk cainé.”
“Kéné Yan, ditu , ditu..”
“Ditu, ditu ditu dija? Ada kénkén?
“Ditu di batan punyan pohé, cang nepuk léak.”
“Apa léak?”
Makejang truna-trunane pada kesyab.
“Mimih, ija ada léak bani masliweran di tahun baru.”
“Kaden cai, icang nguluk-nguluk kanti dasdasan mati angkiané buka kéné? Miribang ada ané lakar ngeréh. Tepuk cang sirahné pesu api, nguntuk.”
“Yén kéto mai, ajaka delokin kemu bareng-bareng. Ajaka juk, apang tusing ada pisaga ané nyeh-nyehina buin.”
Kondén pegat satwané Yan Adi, teka lantas I Doglér.
“Péh, I Bracuk alih cang kemu, sagét suba oranga mejalan. Adi bisa sing mepapasan cai jak cang nah.”
“Cai ka umah cang mara Glér? Nepuk léak cai di batan pohé? Sirahné ngendih, nguntuk ia.”
“Badaah, pasti cang orang cai léak né. Tusing pelut ban cang naanang, ngenceh cang di batan pohé. Cai kondén nawang semir bok cangé, anak bisa ngendih ditongosé peteng.”
Makejang truna-trunané mabriag kedék. Sakéwala, I Bracuk tileh bengong angkih-angkih. Nolih ento, I Doglér laut matakon.
“Kenpa Cuk, adi nu jelék sebeng cainé?”
“Kéné Glér, yén saja to cai, disamping cainé icang nepuk ada nak cenik gundul.” (*)
Subscribe to: Post Comments ( Atom )


text:
23.20.7.34
gunungan wayang line art hand drawn illustration
gunungan wayang line art hand drawn illustration for any design purpose
This Image Appears in Searches For
Users Who Downloaded This File Also Downloaded
-
Wayang VectorVector Illustration Wayang Gunungan of IndonesiaVector Colorful Gunungan Wayang Javanese of IndonesiaVector Illustration Wayang Gunungan of IndonesiaVector Colorful Gunungan Wayang Javanese of IndonesiaWayang "Gunungan" IllustrationFairytale Shadow PuppetsWayang IllustrationWayang Kulit Javanese PuppetIndonesian Wayang PuppetBatik Background VectorBarong Bali Indonesian Culture VectorRetro Concert Ticket Stub Vector SetFilm Canister VectorEntertainment Ticket VectorsGunungan WayangGunungan WayangGunungan wayangGunungan WayangGunungan WayangWayang SilhouettesFree Wayang Silhouette VectorFree Wayang Silhouette VectorGunungan WayangSet Of Wayang SilhouettesGunungan Wayang IllustrationA Dalang With Gunungan VectorPrabu Ramawijaya With Gunungan VectorAnoman Obong With Gunungan VectorWayang VectorGunungan WayangGunungan WayangIllustration Of Gunungan WayangIllustration Of Gunungan WayangWayang Arjuna IllustrationModified Form of wayang Gunungan ConceptFlat Vector pattern of Wayang GununganWayang VectorWayang Vector Illustrations 3Wayang Silhouettes VectorModified Form and Funny of wayang Gunungan ConceptJavanese WayangGunungan Wayang Vector CollectionWayang Icons VectorIllustration Of Gunungan WayangGunungan Wayang vectorWayang IconsWayang IconsFree Wayang Silhouette VectorWayang Vector Characters 1Wayang Vector Characters 2Wayang Silhouettes VectorFree Wayang Silhouette VectorFree Wayang Silhouette VectorJavanese Puppet CultureJavanese Puppet CultureWayang Silhouettes VectorWayang Silhouettes VectorBarong Bali Vector BackgroundWayang Free Vector PackTribal Monster MasksWayang Sena IllustrationFree Wayang IllustrationFree Wayang IllustrationFree Wayang Silhouette VectorFree Wayang VectorWayang Bima Free VectorWayang IconsFree Barong IllustrationFree Barong IllustrationFree Barong Walpaper VectorSet Of Bali Flat IconsFREE BARONG VECTORLed Screen VectorBatik Background VectorPunakawan Wayang Kulit VectorsBarong Bali Vector IllustrationBarong Bali Vector IllustrationFree Dayak Vector ElementsFree Barong Mask VectorFree Vector Barong BackgroundFree Vector Barong DesignWayang VectorWayang VectorFree Isometric Vector ShapesFree Film Canister Vectorgunungan wayang line art hand drawn illustration
Add Your ReviewClose
Select your License...No attribution required!Learn MoreAccess the full collection of graphics!Faster downloads, no ads or nags! Free Vectors by www.Vecteezy.com Copied!Use the link above for attributing the designer. To learn more about proper attribution for web, print or video click here.Your free file will automatically download in 5 seconds.
While you wait, check out this offer!
Today Only! Get 3 months of Unlimited Premium Graphics for only $19Hurry! Ends in 02:04:47Get This Deal
-


text:
Risampuné jurnal édisi I kawedar ring bulan Novémber 2016, ring bulan Désémber 2016 Suara Saking Bali malih ngamedalang jurnal sastra Bali modéren édisi II. Sané arsa rarisang download baan klik gambar download ring ungkur. Dumogi mapikenoh.
Selasa, 22 November 2016
Home » Jurnal Sastra Bali » Jurnal Sastra Bali Modéren Suara Saking Bali Édisi 2
Jurnal Sastra Bali Modéren Suara Saking Bali Édisi 2
Risampuné jurnal édisi I kawedar ring bulan Novémber 2016, ring bulan Désémber 2016 Suara Saking Bali malih ngamedalang jurnal sastra Bali modéren édisi II. Sané arsa rarisang download baan klik gambar download ring ungkur. Dumogi mapikenoh.


text:
Siapakah Bhatara Hyang Guru?
Bagi sebagian besar lelaki, Bhatara Hyang Guru dalam mimpi cenderung muncul sebagai sosok laki-laki. Dari beberapa cerita mimpi yang dialami perempuan, ternyata beliau hadir sebagai sosok seorang ibu. Adakalanya muncul dalam wujud menyeramkan seperti penggambaran Leak dalam drama Calonarang. Beliau sebenarnya Bhatari ring Dalem atau Bhatari Durga. Meskipun wujud-Nya menyeramkan namun sesungguhnya beliau maha pengasih dan penyayang dengan wujud yang sangat cantik.
Dari hal itu kita dapat memahami bahwa Bhatara Hyang Guru berwujud laki-laki dan perempuan; Ardhanareswari.
Lontar Sarining Kanda Pat Sari menyebutkan bahwa 'Sane nitah Ida Sanghyang Panca Maha Bhuta Ida Sanghyang Tiga Sakti, sane nitah Sanghyang Tiga Sakti I Meme muah I Bapa.' Dari pernyataan tersebut dapat dipahami bahwa yang memerintah Sanghyang Panca Maha Bhuta yang merupakan perwujudan saudara kita (kanda pat) adalah Sanghyang Tiga Sakti (Tri Murti). Sanghyang Tiga Sakti diperintah oleh Tuhan Ibu dan Tuhan Bapa. Hal tersebut menyiratkan bahwa kedudukan Bhatara Hyang Guru dalam sistem pemerintahan semesta memiliki kedudukan yang sangat tinggi, maha agung. Dalam Wraspati Kalpa disebutkan 'Sanghyang Guru Wisesa sinembah dening dewata kabeh', artinya Sanghyang Guru Wisesa (Bhatara Hyang Guru) dipuja oleh semua dewa.
Di dalam Bhuana Alit (tubuh kita), I Meme menyatu dalam nafas masuk, sedangkan I Bapa menyatu dalam nafas keluar kita. Lingga-Nya atau stana-Nya; I Meme di mata kiri, I Bapa di mata kanan. Oleh karena itulah sebelum sembahyang penting untuk mengatur nafas (pranayama) dan saat sembahyang atau meditasi memusatkan pikiran dengan menyatukan pandangan mata kiri dan mata kanan dengan cara memusatkan pandangan mata ke ujung hidung. Dengan cara itu Tuhan Ibu dan Tuhan Bapa menyatu menjadi Sanghyang Tunggal (Tuhan Yang Esa).
Ajaran tersebut bila dibawa ke dalam konsep ketuhanan Hindu yang berpaham Siwastik maka yang dimaksud I Meme dan I Bapa adalah Shiwa dan Parvati. Shiwa yang dimaksud dalam konteks ini adalah Sada Shiwa, Tuhan yang berwujud, dewanya dewa. Dari Sada Shiwa munculah Tri Murti; Brahma, Wisnu dan Rudra. Demikian pula muncul dewa-dewi, surga-neraka dan alam semesta beserta isinya. Shiwa-Parwati berasal dari Parama Shiwa atau Parameswara (Tuhan tertinggi atau Iswara tertinggi). Beliaulah sumber dari segala sumber, beliau tak berwujud, bukan ini bukan itu, tak terdefinisikan,
Tentang Tuhan Ibu dan Tuhan Bapa uraiannya juga terdapat dalam lontar Kanda Pat Dewa. Saya coba kutip beberapa penggalan isinya yang penting saja, sebagai berikut:
Sarin Madiane pituinya, angkihane, malingga ring sarin getihe, maharan Sanghyang Adista...
... yan ida malingga ring bhuana agung terus ida ring Kamimitan, magenah ida ring sarin getihe, terus ida maring uat tingale (urat mata), maharan ida Sanghyang Pustaka Jati, ida maraga atma, angkihane metu, maharan Bapa Akasa, yan ida magenah ring bhuana agung terus ida magenah ring Kahyangan Kamimitan, malingga ida ring paibon tengen maharan ida Batara Kawitan, yan ida magenah ring raga sarira, ring getih ida malingga, terus maring tingale tengen maharan ida Sanghyang Mas Celing...
Angkihane ane masuk, Ibu Pratiwi arane, yan ida magenah ring bhuana agung terus maring Kahyangan Kamimitan, maharan ida Batara Wayah, yan ida magenah ring raga sarira ring getih ida malingga, terus maring tingale kiwa maharan ida Sanghyang Meleng...
... wenang ida gawenang kahyangan Gedong Tarib rong tiga, ngaran Kamulan, yan tan mangkana, sasar Batarane tiga, wenang nyakitin manusa...
Sarin getihe sane ening, ento mesari putih ento dadi Dewan suwung, malingga ida ring ambarane. Ida maraga Sasuwunan, ida dadi Resining Dewa, dadi Resining Manusa, ida meraga sukla, ida meraga wenang, ida maraga tunggal yaning urip, yaning pati, yan ida malinggih ring Kahyangan Agung, ring Pajenengan ida malinggih, yan ida malinggih ring Sunya Taya, ring ambara ida malinggih, maraga tingal terus ngadeg ring surya kalih maharan ida Sanghyang Siwa Meneng, ida Dewaning rasa, bayu, sabda, idep, sami nunggal ring rasa, muah sanaknya asta, mekadi ida Sanghyang Celing, Sanghyang Pustaka, sami nunggal bakti ring ida Sanghyang Siwa Meneng...
... ida sakti luih, ngebekang jagat, ida maraga Widhi wasa, ida meraga titah, ida meraga hening sukla...
Bahan bacaan:
AUM Upacara Manusa Yadnya
Kanda Pat Dewa
Kanda Pat Sari
Wraspati Kalpa


text:
Olih:
I Komang Alit Juliartha
Galungan sampun nampek.
Ten ngantos aminggu, rainan jagat sané kamargiang nyabran 6 sasih nuju Budha
Kliwon wuku Dungulan punika jagi kalaksanayang olih krama Hindu sajebag jagat
Indonesia pamekas ring Bali. Indike puniki gumanti sane kajantosang olih krama
Hindune jagi ngaturang sembah pangubakti ring Leluhur kalih Hyang Widhi.
Sadurung rahina Budha
punika rauh, krama hinduné sami nyiagayang sahananing piranti sané jagi kanggén
ring rahina Galungan. Para istriné iteh makarya jejaitan. Lanangné makarya katik
saté, basa-basa anggén ring panampahané, taler makarya pénjor. Daha trunané
taler akéh sané nguopin reramanipun. Nulungin majejaitan, matanding banten.
Trunané ngrereh tiing penjor, melutin bawang, mareresik spisanan masang
bebungah ring marajan, muah sané lianan. Yadiastun aab jagaté kadi mangkin,
teknologi nglikub kauripan iraga, nanging kantun pageh truna-truniné pamekas,
ngajegang swadarma pinaka umat Hindu risajeroning nyanggra Galungan.
Indayang kayunin
mangkin, sujatinné Galungan puniki gumanti prasida anggén genah malajah. Napi
mawinan kadi asapunika? Siosan ring malajah majejaitan, matanding banten,
makarya pénjor, nempa saté, ngurab lawar (pamekas ring anom-anomé), taler
prasida anggén genah malajahang raga, introspéksi diri. Élingang, galungan puniki
wantah dina kalaning Dharma jaya, sida ngasorang Adharma. Sapatutné sampun
dinané puniki anggén genah malajah, mulat sarira mangda prasida iraga sareng
sami mecikang raga, mecikang pikayunan, wicara taler parilaksana. Sampunang
Galungan anggéna kesempatan muruk majudi, punika gumanti nenten kapatutang.
Siosan ring ngaturang
pangubakti taler anggen genah malajah, rainan sané kaucap pinaka cihna jayanti
Dharma kalawan Adharma puniki wantah dina anggén matemu wirasa, madarma santi
sareng keluarga. Minabang akéh kulawarga sané madohan genah, katungkul sibuk
jroning pakaryan, ngrereh pangupajiwa, ten polih selah, galah mulih, dinané
puniki anggén genah nyakupang tangan ring merajan taler spisanan matemu sareng
kluarga sami. Pakedék pakenyung numpahang kangen duaning sué tan polih
kacunduk.
Galungan punika wantah
rahina suci. Riantukan rahina suci, gumanti sapatutné pisan iraga nyaga
kasucian puniki antuk malaksana sané becik. Sané utama ngamargiang rahina jagat
Galungan antuk manah sané suci, ning nirmala, ngastiti sareng sami dumogi
jagaté landuh sutrepti.
Okt 2017
I Komang Alit Juliartha
embas ring Bekasi, 15 Juli 1991. Dané alumni saking program studi Pendidikan Bahasa Bali IHDN Dénpasar lan meneng ring Banjar Kubu, Kelurahan Kubu, Kabupatén Bangli. Kakawian-kakawiannyané marupa puisi, satua cutet, lan ésai kamuat ring surat kabar sakadi Bali Orti (Bali Post), lan Média Swari (Pos Bali). Cakepané sané sampun kawedar marupa pupulan satua cutet sané mamurda “Swécan Widhi” warsa 2015 lan ngamolihang hadiah Sastra Rancagé warsa 2016. Warsa 2016 dané ngamedalang cakepan marupa novél sané mamurda "Satyaning Ati".


text:
PIDARTA BASA BALI
Yening kaaksi saking wirasan sastra, karya sastra punika masaih ring
karya seni sane medaging keindahan. Pidarta puniki silih sinunggil karya
tansastra ( nonsastra ). Wenten makudang-kudang wacana sane ngranjing sorohing
karya tansastra, luiripun : (1) Pidarta basa Bali, (2) Wacana anggah ungguhing
pari basa Bali, (3) Paribasa Bali, (4) surat undangan mabasa Bali, msl.
Pidarta inggih punika daging pikayun sane kawedar ring
ajeng anak sareng akeh sane matetujon mangda indik napi sane kawedar prasida
karesepang saha prasida kalaksanayang
1. Mapidarta
dadakan, inggih punika pidarta sane nenten nganggen teks.
- Tatacara sajeroning ngwedar
pidarta, minakadi :
2. Mapidarta
ngwacen teks, inggih punika mapidarta nganggen teks sane sampun
kasiyagayang.
3. Mapidarta
ngapalang teks, inggih punika pidarta sane tanpa teks utawi pidarta antuk
basa tutur ( lisan ).
4. Mapidarta
ngangge ringkesan, inggih punika mapidarta makta ringkesan ( skema ), sane
madaging unteng-unteng bebaosan
- Titi pengancan kanggen makarya
pidarta (struktur pidato), luiripun :
1. Murdan
pidarta utawi judul, kasurat manut topik / tema sane karyanin
2. Purwaka utawi
Pamahbah ( Pendahuluan ), minakadi :
a).
Matur suksma, katurang ring sang mapaica galah mebaos
b).
Nguncarang pangastawa ( Panganjali Umat )
c) Ngaturang
pangayubagia, katur majeng ring Ida
Sang Hyang
Widhi Wasa ( Tuhan YME )
3. Daging pidarta ( Isi pidato ),
kaanutang ring tema sane kasayagayang.
4. Pamuput pidarta ( Penutup pidato ),
madaging indik :
a).
Matur suksma, mantuk ring uratian para pamiarsa.
b).
Nyutetang daging bebaosan.
c).
Nunas pangampura, mantuk ring saluir kakirangan pidarta sane
kawedar.
d).
Pangastuti pamuput, ( Parama Santih ).
Tetikesan Mapidarta, sajeroning mapidarta mangda prasida kauratiang, karesepang, saha
sida nudut kayun sang sane miarsayang. Tetingkesan luiripun :
1.
Wirama, bebaosan,
intonasi suara mangda kapiragi lengut,
2. Wirasa, pangrasa ( penghayatan ) mangda prasida
nuek wirasa sane mirengang, ri kala mapidarta
3. Wiraga, semita (
ekspresi ) miwah raras ( bahasa tubuh ) ri kalaning mapidarta.
Bali Wisata Budaya
Para Darsika miwah ida dane sane wangiang
titiang,
Taler ida dane sameton pamilet lomba sane
tresna asihin titiang.
Om Swastiastu
Angayubagia uningayang titiang majeng ring Ida Sang Hyang Widhi Wasa
santukan wantah sangkaning asung kerta wara lugrahan ida, mawinan iraga prasida
kacunduk sadu arep sakadi mangkin ring galahe sane becik puniki. Ampura ping
banget lungsur titiang ring ida-ane sinamian riantuk tambet titiang kalintang.
Titiang pacang matur-atur samatra nganinin indik “ Bali Wisata Budaya “.
Inggih ida dane pamiarsa sane Kasumayang
titiang,
Sakadi sane katah
kauningin, kantos mangkin Pulo Bali kantun kaangken pinaka “ Pulau Seni
Budaya, Pulau Dewata, Pulau Khayangan, Pulau Seribu Pura, miwah Pulau Sorga
utawi The Last Paradise”. Sajaba punika bali kabaos pinaka daerah tetujon
wisata, Bali ngamanggehang Pariwisata Budaya pinaka daya tarik wisatawane sane
pinih utama. Duaning asapunika budaya Baline patut kaupapira mangda prasida
ajeg, kukuh, miwah lestari. Yening budaya Baline sayan rered utawi runtuh,
pariwisata Baline pacang taler sayan rered tur padem, mawinan pawangunan ring
Bali nenten prasida pacang mamargi antar.
Sane mangkin ngiring baosang sapunapi tata carane mangda budaya Baline
prasida ajeg kantos kapungkur wekas. Parajana Baline kaloktah pinaka masyarakat
gotong-royong, nginggilang rasa sagilik saguluk , minakadi :
1. Mikukuhang
tur ngrajegang Sang Hyang Agama, puniki manut ring pengamalanSila Ketuhanan Yang Maha Esa
2. Nginggilang tata prawertining magama Hindu,
kadasarin tata sulur magama
3. Ngrajegang
tata sukertaning Desa, sareng sami mamiara kamanan Desa
4. Nincapang
pangweruh, kasusilan, miwah pangupajiwa, tegesnyane nenten surud-surud
melajahang raga.
Sajaba punika
utsaha ngajegang budaya Baline kadasarin
antuk ajahan “ Tri Hita Karana “
minakadi :
1. Parhyangan,
ngutamayang pawangunan alam dewata minakadi ngamecikang genah-genah suci
2. Pawongan,
nglimbakang tatakramaning kemanusan minakadi sagilik-saguluk masematon, mangda
ngulati kasukertan lan maripurnayang sistem pendidikan
3. Palemahan,ngupapira
alam lingkungan mangda prasida trepti miwah kerta raharja
Inggih, ida-dane miwah sameton sinamian sane
Tresnasihin titiang
Wantah sapunika
titiang prasida matur ring galah puniki, matur suksma mantuk uratian ida-dane
sinamian, lugrayang titiang nglungsur agung rena pengampura, puputang titiang
antuk parama santih “ Om Shantih, Shantih, Shantih, Om”


text:
Ada kone anak cerik ubuh muani madan I Lara. Krana madan I Lara, baane ia kalaran pesan, uling cerik ubuh, kalaina mati ban meme bapanne. Nyama sing ia ngelah, ia lekad padidiana. Uling cerik bena ngata-ngata awak, ngalihang awakne dedaaran saking rahayu. Bisa pesan ngulanin keneh anak, apin ngalap pitresnan pisagane, yadin nyama brayane di samping, di desa totonan, di kenehne apang pada lega, suka olas teken ia, ngemang ngidih apa luir dedaaran ane asaksamaan. Ento krananne sapakon anak luih pisaga pada nyama brayane teken ia, japin mapikolih prajani, japi tusing, sasida-sidaan baana nyalanin, krana di kenehne tan maren ngulati duriane, singnya ya enu pang makelo kuat idup, apang ada lakuna masubayan.
Keto dogen abetne sai-sai ningkahang awak apan ia tau pesan teken awakne lacur, suba buka adanne kalaran pesan, krana ia kaukina I Lara teken pada timpalne di bebanjarane ditu. Maan dong kote!
Nah suba jani keto, I Lara kapah-kapah pesan nawang jumahne, pepesan ia di pisaga magarapan, dumulihne suba sanje dapetanga umahne suung, mapa peteng dingdeng, sepi litig, ludin sing madamar, kenken ja jeron dewane mungmung sajan. 'Nto nyen men, men sing ya gen mulih, legu tukung sing ada apa mentas, di natahne, luune kadi bet, tekine ngriung di natahe, tuara ja taen ada nyampatang. Umah makejang suba uug remeng berek, tuduh pacelempong. Adegane seng songgeng matrayuhan, sanggahne pada ulung patladtad, ada nyumprit, bebataranne makejang suba tumbuhin padang paku-paku, pada saling parobin. Ngelah ya meten abungkul suba berek, raabne suba telah, enu tulang-tulangne dogen makitan, nanging suba pada berek.
Nah keto liu pesan yan tuturang karusakanyanne. Apa buin paonne, suba kanti buu pesan uug maglaturan, bungut paone umahin kulik-kulik, tuara taen mancung api, iwasin gebehne tuh dengkal, tusing misi yeh nyang asleetan, kadi rasa inem semut tusing ada. Di kenken oonan atine teja jeg medem ya melingkuh, geris-geris yapules, tusing ya buin mangitungang apa, di kenkenne seger atine satekedne jumah magrayapan ya nyemak sampat kakekelud nyampat mideh makedas-kedas, nyapuin bale pedem.